

**Európska únia**

Európsky poľnohospodársky fond pre rozvoj vidieka:

Európa investujúca do vidieckych oblastí

**Príručka pre žiadateľa**

**o poskytnutie nenávratného finančného príspevku**

**z Programu rozvoja vidieka SR 2007 – 2013**

 pre 3. výzvu na predkladanie žiadostí o nenávratný finančný príspevok na opatrenie

**2.1 „OBNOVA POTENCIÁLU LESNÉHO HOSPODÁRSTVA A ZAVEDENIE**

 **PREVENTÍVNYCH OPATRENÍ“**

Schválil štatutárny zástupca riadiaceho orgánu pre PRV SR 2007 - 2013:

Ľubomír Jahnátek

minister pôdohospodárstva a rozvoja vidieka SR

Bratislava 2013

OBSAH

[ÚVOD 3](#_Toc356540500)

[1. ZÁKLADNÉ INFORMÁCIE 4](#_Toc356540501)

[1.1 Účel príručky 4](#_Toc356540502)

[1.2 Právny základ 4](#_Toc356540503)

[2. CHARAKTERISTIKA OPATRENIA 5](#_Toc356540504)

[3. VÝZVA NA PREDKLADANIE ŽoNFP, PRÍJEM A ADMINISTRÁCIA ŽoNFP, UZAVRETIE ZMLUVY, RIEŠENIE SŤAŽNOSTÍ 19](#_Toc356540505)

[3.1 Výzva na predkladanie ŽoNFP 19](#_Toc356540506)

[3.2 Prijímanie ŽoNFP 19](#_Toc356540509)

[3.3 Konanie o ŽoNFP 20](#_Toc356540510)

[3.3.1 Výber ŽoNFP 20](#_Toc356540511)

[3.3.2 Oznámenie výsledku konania o ŽoNFP 20](#_Toc356540512)

[3.3.3 Neschválenie ŽoNFP 21](#_Toc356540513)

[3.4 Uzatvorenie zmluvy o poskytnutí NFP 21](#_Toc356540514)

[3.5 Riešenie sťažností 22](#_Toc356540515)

[4. USMERNENIE POSTUPU ŽIADATEĽOV PRI OBSTARÁVANÍ TOVAROV, STAVEBNÝCH PRÁC A SLUŽIEB 23](#_Toc356540516)

[6. PLATBY KONEČNÉMU PRIJÍMATEĽOVI 27](#_Toc356540517)

[6. 1 Systém účtov pri finančnom riadení EPFRV 28](#_Toc356540518)

[6. 2 Vysporiadanie finančných vzťahov 29](#_Toc356540519)

[6. 3 Účtovníctvo prijímateľa 29](#_Toc356540520)

[7. MONITOROVANIE VÝVOJA PROJEKTOV A MONITOROVACIE SPRÁVY 31](#_Toc356540521)

[8. VÝKLAD POJMOV 32](#_Toc356540522)

[9. ZOZNAM SKRATIEK 37](#_Toc356540523)

[10. ZOZNAM PRÍLOH 38](#_Toc356540524)

#

#

#

# ÚVOD

Príručka pre žiadateľa o poskytnutie nenávratného finančného príspevku (ďalej len „príručka“) z Programu rozvoja vidieka SR 2007 – 2013 (ďalej len „PRV“) pre 3. výzvu na predkladanie žiadosti o nenávratný finančný príspevok na opatrenie na opatrenie **2.1 „Obnova potenciálu lesného hospodárstva a zavedenie preventívnych opatrení“** je vypracovaná v súlade s PRV na programovacie obdobie 2007 – 2013 spolufinancovaným z Európskeho poľnohospodárskeho fondu pre rozvoj vidieka (ďalej len „EPFRV“), ktorý bol schválený uznesením vlády SR č. 291 z 21. marca 2007 a následne rozhodnutím EK č. K (2007) 6164 zo 4. decembra 2007.

**Ministerstvo pôdohospodárstva a rozvoja vidieka Slovenskej republiky** (ďalej len „MPRV SR“) plní funkciu riadiaceho orgánu (ďalej len „RO“). Nevyhnutnou podmienkou vyplatenia finančných čiastok členským štátom na financovanie výdavkov PRV je existencia akreditovanej platobnej agentúry. V podmienkach SR plní úlohy akreditovanej platobnej agentúry **Pôdohospodárska platobná agentúra.** Pôdohospodárska platobná agentúra zabezpečuje aj výkon ďalších úloh, ktoré na ňu delegoval RO na základe splnomocnenia o delegovaní právomocí riadiaceho orgánu uzatvoreného medzi MPRV SR a Pôdohospodárskou platobnou agentúrou.

PRV sa vzťahuje na celé územie Slovenskej republiky (ďalej len „SR“), ktoré je rozdelené na oblasti cieľa Konvergencia a na oblasti mimo cieľa Konvergencia. Oblasti cieľa Konvergencia sú: Západné Slovensko (Trnavský kraj, Nitriansky kraj, Trenčiansky kraj), Stredné Slovensko: (Banskobystrický kraj, Žilinský kraj) a Východné Slovensko (Košický kraj, Prešovský kraj). Oblasti mimo cieľa Konvergencia zahŕňajú územie Bratislavského kraja.

1. ZÁKLADNÉ INFORMÁCIE

##  Účel príručky

Táto príručka stanovuje mechanizmus poskytovania finančnej podpory a je záväzná pre všetkých žiadateľov o nenávratný finančný príspevok a prijímateľov platieb v rámci 3. výzvy na opatrenie 2.1 „Obnova potenciálu lesného hospodárstva a zavedenie preventívnych opatrení**“.** Upravuje spôsob prijímania a administrácie žiadosti o nenávratný finančný príspevok z PRV (ďalej len „ŽoNFP“), podmienky vyhodnocovania ŽoNFP, platby konečnému prijímateľovi (ďalej len „prijímateľ“) a monitorovanie projektov.

V prípade rozporu, resp. nejasností medzi PRV a príručkou, spôsobených edičnou alebo tlačovou chybou, resp. chybou podobného charakteru, platia ustanovenia PRV.

V prípade rozporu medzi príručkou a Systémom finančného riadenia EPFRV na programovacie obdobie 2007 – 2013 platia ustanovenia Systému finančného riadenia EPFRV na programovacie obdobie 2007 – 2013.

V prípade rozporu, resp. nejasností medzi príručkou a ŽoNFP platia ustanovenia príručky.

V prípade rozporu, resp. nejasnosti medzi príručkou a výzvou platia ustanovenia príručky.

V prípade rozporu, resp. nejasností medzi príručkou a zmluvou o poskytnutí nenávratného finančného príspevku (ďalej len „zmluva“) platia ustanovenia zmluvy.

## 1.2 Právny základ

Opatrenie 2.1 „Obnova potenciálu lesného hospodárstva a zavedenie preventívnych opatrení**“** je koncipované v súlade s nasledovnými právnymi predpismi EÚ:

* nariadenie Rady (ES) č. 1698/2005 o podpore rozvoja vidieka prostredníctvom EPFRV[[1]](#footnote-1),
* nariadenie Komisie (ES) č. 1974/2006[[2]](#footnote-2), ktorým sa ustanovujú podrobné pravidlá uplatňovania nariadenia (ES) 1698/2005.

Podpora v rámci PRV je poskytovaná v súlade s nasledujúcou legislatívou SR:

* zákon č. 528/2008 Z. z. o pomoci a podpore poskytovanej z fondov Európskeho spoločenstva v znení neskorších predpisov.

**Dodržiavanie postupov štátnej pomoci**

* V prípade opatrenia 2.1 „Obnova potenciálu lesného hospodárstva a zavedenie preventívnych opatrení“ platí nasledovná schéma pomoci.

|  |  |  |  |
| --- | --- | --- | --- |
| **Kód opatrenia** | **Názov a číslo schémy pomoci** | **Označenie zákonnosti schémy** | **Trvanie schémy pomoci** |
| 226 | Obnova potenciálu lesnéhohospodárstva a zavedenie preventívnych opatreníČíslo schémy: N482/2009 | Usmernenia Spoločenstva pre štátnu pomoc v poľnohospodárstve a lesníctve 2007 – 2013 (kapitola VII. Pomoc pre lesnícky sektor) – Ú. v. ES C 319 z 27.12.2006 | 2009 - 2013 |

2. CHARAKTERISTIKA OPATRENIA

***OS 2: zVýšENIE KONKURENCIESCHOPNOSTI SEKTORU Poľnohospodárstva A LESNéHO HOSPODáRSTVA***

*OPATRENIE 2.1 „Obnova potenciálu lesného hospodárstva a zavedenie preventívnych opatrení“*

**Kód opatrenia**

226 Obnova potenciálu lesného hospodárstva a zavedenie preventívnych opatrení

**Právny základ**

Článok 48 nariadenia Rady (ES) č. 1698/2005

Článok 30,článok 33 a príloha II, bod 5.3.2.2.6 nariadenia Komisie(ES) č. 1974/2006

**Cieľ**

Obnova produkčného potenciálu v lesoch poškodených prírodnými pohromami a požiarmi a zavádzanie preventívnych opatrení.

Tento cieľ sa bude napĺňať predovšetkým prostredníctvom:

* posilňovania biodiverzity a ekologickej stability lesov a zlepšovania jeho verejnoprospešných funkcií;
* znižovania rizika pôdnej erózie;
* zvyšovania absorpčného potenciálu pôdy v lesoch a posilnenia vodohospodárskej funkcie lesov;
* zvyšovania ochrany pred požiarmi.

**Činnosti**

***Oprávnené sú všetky činnosti, ktoré sú v súlade s cieľmi opatrenia a príslušnými právnymi***

***predpismi EÚ.***

* realizácia projektov ozdravných opatrení v lesoch poškodených biotickými a abiotickými a antropogénnymi škodlivými prírodnými činiteľmi;
* obnova lesných porastov, ochrana, ošetrovanie a výchova lesov v lesoch poškodených biotickými a abiotickými a antropogénnymi škodlivými činiteľmi;
* výstavba, dostavba, prestavba a rekonštrukcia lesných ciest v rámci protipožiarnych a ozdravných opatrení; výstavba, rekonštrukcia, opravy a údržba protipožiarnych nádrží;
* budovanie protipožiarnych pásov a priesekov; ich čistenie a údržba;
* budovanie a prevádzka protipožiarnych monitorovacích a výstražných systémov.

**Nadväznosti navrhovaných opatrení**

Navrhované opatrenia sú v súlade s kľúčovým opatrením 9 Akčného plánu EÚ v oblasti lesného hospodárstva KOM (2006) 302 z 15. júna 2006.

Navrhované opatrenia vychádzajú s ustanovení § 28 zákona 326/2005 Z. z. o lesoch a zákona č. 314/2001 Z. z. o ochrane pred požiarmi v znení neskorších predpisov a vyhlášky Ministerstva vnútra SR č. 121/2002 Z. z. o požiarnej prevencii v znení neskorších predpisov a budú realizované v lesných oblastiach a podoblastiach s vysokým, resp. stredným stupňom ohrozenia požiarmi, ktoré sú taxatívne stanovené vo vyhláške MP SR č. 453/2006 Z. z. o hospodárskej úprave lesa a ochrane lesa.

V prípade, ak sa projekt dotýka záujmov ochrany prírody v zmysle zákona č. 543/2002 Z.z. o ochrane prírody a krajiny, súčasťou žiadosti (projektu) je aj súhlasné stanovisko príslušného orgánu ochrany prírody.

**Kritériá spôsobilosti**

Oprávnenosť projektov na financovanie z PRV je podmienená splnením všetkých nasledovných kritérií spôsobilosti stanovených pre toto opatrenie:

1. Investície sa musia realizovať na území Slovenska.
2. Žiadateľ nemá záväzky voči štátu po lehote splatnosti; voči žiadateľovi a na majetok, ktorý je predmetom projektu, nie je vedený výkon rozhodnutia. *Preukazuje sa formou čestného vyhlásenia pri ŽoNFP, že má vysporiadané finančné vzťahy so štátnym rozpočtom, a potvrdením miestne príslušného správcu dane, nie starším ako tri mesiace, že žiadateľ nemá daňové nedoplatky a ďalšími dokladmi uvedenými v povinných prílohách žiadosti o NFP.3*
3. Žiadateľ nemá evidované nedoplatky poistného na zdravotné poistenie, sociálne poistenie a príspevkov na starobné dôchodkové poistenie (splátkový kalendár potvrdený veriteľom sa akceptuje). *Preukazuje sa pri ŽoNFP potvrdením Sociálnej poisťovne a každej zdravotnej poisťovne, nie starším ako tri mesiace)[[3]](#footnote-3).*
4. Žiadateľ s výmerou obhospodárovanej lesnej pôdy menšou alebo rovnou 100 000 ha môže predložiť maximálne 1 ŽoNFP v rámci jedného výberového kola zverejneného vo výzve na predkladanie ŽoNFP pre toto opatrenie. Uvedené neplatí, ak tento žiadateľ predloží zvlášť 1 ŽoNFP pre cieľ Konvergencia a zvlášť 1 ŽoNFP pre oblasti mimo cieľa Konvergencia. Súčet oprávnených výdavkov v takto podaných 2 ŽoNFP nesmie prekročiť maximálne oprávnené výdavky.

Žiadateľ s výmerou obhospodarovanej lesnej pôdy väčšou ako 100 000 ha môže podať maximálne 6 ŽoNFP, z toho ľubovoľný počet za cieľ Konvergencia a za oblasti mimo cieľa Konvergencia. Každá takto podaná ŽoNFP môže byť do výšky maximálnych oprávnených výdavkov.

1. Žiadateľ nie je v likvidácii; nie je voči nemu vedené konkurzné konanie; nie je v konkurze, v reštrukturalizácii a nebol voči nemu zamietnutý návrh na vyhlásenie konkurzu pre nedostatok majetku - *preukazuje sa pri ŽoNFP potvrdením príslušného konkurzného súdu, nie starším ako tri mesiace;* neporušil v predchádzajúcich 3 rokoch zákaz nelegálneho zamestnávania. *Preukazuje sa pri ŽoNFP potvrdením príslušného inšpektorátu práce, nie starším ako tri mesiace3*.
2. Investícia sa musí využívať najmenej päť rokov po podpise zmluvy o poskytnutí nenávratného finančného príspevku, pričom nesmie prejsť podstatnou zmenou, ktorá:
	1. ovplyvní jej povahu alebo podmienky využívania alebo neoprávnene *zvýhod*ní akýkoľvek podnik alebo verejný subjekt,
	2. vyplýva buď zo zmeny povahy vlastníctva položky infraštruktúry alebo ukončenia alebo premiestnenia výrobnej činnosti, pričom premiestnenie hnuteľnej veci (stroj, manipulačná technika, mobilné technologické zariadenie a pod.) na inú prevádzku žiadateľa v rámci oblastí toho istého cieľa[[4]](#footnote-4) sa za podstatnú zmenu nepovažuje.
3. Žiadateľ môže predložiť žiadosť o platbu (ďalej len „ŽoP“) 1x ročne, pričom poslednú ŽoP musí predložiť najneskôr do 30.06.2015.
4. Žiadateľ musí deklarovať, že obhospodaruje les, resp. v prípade stavebných investícií preukázať vlastníctvo, resp. iný právny vzťah k predmetu projektu oprávňujúci užívať predmet projektu, pretrvávajúci najmenej šesť rokov po predložení ŽoNFP s výnimkou špecifických prípadov (nepreukazuje sa, ak bolo vydané právoplatné stavebné povolenie). Preukazuje sa pri predložení ŽoNFP. V prípade nákupu pozemkov pod stavbami, ktorých technické zhodnotenie je predmetom projektu a nákupu pozemkov (časti určenej na výstavbu, ktorá je predmetom projektu), žiadateľ preukáže vlastnícky vzťah pri prvej ŽoP, ktorá súvisí s nadobudnutím príslušného pozemku. V prípade výstavby objektov sa uvedené kritérium preukazuje pri podaní prvej ŽoP po skolaudovaní stavby.
5. Žiadateľ musí deklarovať, že pre každý vybraný projekt sa použije iba jeden zdroj financovania z EÚ alebo z národných zdrojov. *Preukazuje sa pri ŽoNFP formou čestného vyhlásenia.*
6. Všetky projekty podporovateľných lesníckych činností vyhotovuje odborne spôsobilá fyzická osoba (spôsobilá na výkon činností odborného lesného hospodára) alebo odborne spôsobilá právnická osoba (s predmetom činnosti v oblasti lesníctva). *Preukazuje sa pri ŽoNFP*.
7. Projekty ozdravných opatrení a projekty obnovy lesa odsúhlasuje svojím stanoviskom Národné lesnícke centrum Zvolen alebo Obvodný lesný úrad (ďalej len „OLÚ“), ( stačí jedno stanovisko) . Národné lesnícke centrum Zvolen alebo OLÚ ( resp. jeho právny nástupca) vo svojom stanovisku posúdi odbornú stránku projektov ozdravných opatrení a projektov obnovy lesa. Zároveň sa vyjadrí, či uvedené aktivity súvisia resp. nadväzujú na prírodnú katastrofu. *Preukazuje sa pri ŽoNFP*.
8. V prípade, že projekt obsahuje protipožiarne opatrenia ( cesty, nádrže a pod.) žiadateľ predkladá potvrdenie Národného lesnícke centra Zvolen, či je investícia výhradne v oblasti s vysokým resp. stredným stupňom ohrozenia ( resp. v obidvoch oblastiach ) . *Preukazuje sa pri ŽoNFP*.
9. V prípade, ak sa projekt dotýka záujmov ochrany prírody v zmysle zákona č. 543/2002 Z. z. o ochrane prírody a krajiny v znení neskorších predpisov, súčasťou žiadosti je aj súhlasné stanovisko príslušného orgánu štátnej správy ochrany prírody. *Preukazuje sa pri ŽoNFP*.
10. Podpora sa poskytne len tým pozemkovým spoločenstvám podľa zákona č. 97/2013 Z. z., ktoré majú právnu subjektivitu (§4) a združeniam (obchodným spoločnostiam) vlastníkov neštátnych lesov vytvoreným podľa Obchodného zákonníka alebo združeniam vlastníkov lesov podľa Občianskeho zákonníka (§ 20 f a nasl.). *Preukazuje sa pri ŽoNFP*.
11. V prípade ak prenajímateľom lesného majetku, resp. subjektom, ktorý zveril do správy lesný majetok je Slovenská republika, Slovenský pozemkový fond, obec, cirkev a tieto lesné pozemky sú žiadateľovi prenajaté, resp. zverené do správy na dobu neurčitú, takéto zmluvy, resp. zverenie do správy bude Pôdohospodárska platobná agentúra akceptovať.

**Všeobecné podmienky oprávnenosti výdavkov:**

1. výdavky sú v súlade s legislatívou EÚ a SR;
2. výdavky musia byť schválené a potvrdené zmluvou o poskytnutí NFP, musia byť primerané a musia byť vynaložené v súlade s princípmi hospodárnosti, efektívnosti a účelnosti;
3. výdavky musia byť identifikovateľné a preukázateľné a musia byť doložené účtovnými záznamami, ktoré sú riadne evidované u prijímateľa v súlade s platnými právnymi predpismi.
4. výdavky musia byť uhradené zo strany prijímateľa pred ich deklarovaním PPA v rámci ŽoP (priebežná ŽoP, záverečná ŽoP).

***Kritéria pre uznateľnosť výdavkov***

**Oprávnené výdavky** (s výnimkou obmedzení citovaných v rámci neoprávnených výdavkov)

1. výdavky na vlastný sadbový materiál lesných drevín maximálne do výšky ceny obvyklej v mieste realizácie projektu;
2. investície do dlhodobého hmotného a nehmotného majetku (v zmysle zákona č. 431/2002 Z. z. v znení neskorších predpisov) – výdavky na výstavbu, dokončenie, rekonštrukciu a prestavbu lesných ciest, výstavbu a rekonštrukciu protipožiarnych nádrží, vybudovanie zariadení a technológií protipožiarnych a monitorovacích systémov;
3. prevádzkové výdavky a služby (materiálové náklady; služby a ostatné priame náklady súvisiace s realizáciou projektov obnovy lesa a projektov ozdravných opatrení. )

**Neoprávnené výdavky**

1. výdavky vynaložené pred vyhlásením 3. výzvy na predkladanie ŽoNFP na PPA na opatrenie 2.1 „Obnova potenciálu lesného hospodárstva a zavedenie preventívnych opatrení“ a výdavky, ktorých verejné obstarávanie začalo pred vyhlásením 3. výzvy na predkladanie ŽoNFP na PPA na opatrenie 2.1 „Obnova potenciálu lesného hospodárstva a zavedenie preventívnych opatrení“.
2. výdavky na nákup nehnuteľností s výnimkou nákupu pozemkov (pod stavbami) určených na výstavbu, resp. technické zhodnotenie stavieb, ktoré je predmetom projektu, pričom žiadateľ si môže uplatniť výdavky na nákup pozemkov v hodnote zistenej znaleckým posudkom, max. však do výšky 10 % oprávnených výdavkov na výstavbu, resp. technické zhodnotenie príslušných stavieb;
3. výdavky na nákup automobilov, strojov, zariadení a technológii, s výnimkou zariadení a technológií protipožiarnych a monitorovacích systémov;
4. refundovateľné, refundované alebo inak preplatené dane, clá a dovozné prirážky, kurzové straty;
5. daň z pridanej hodnoty okrem prípadov uvedených v bode 3a) článku 71 nariadenia Rady (ES) č. 1698/2005, t. j. s výnimkou nenávratnej DPH, ak ju znáša zdaniteľná osoba;
6. prevádzkové výdavky (okrem priamych výdavkov na realizáciu projektov) a výdavky na údržbu;
7. vlastná práca;
8. finančný prenájom, bankové poplatky, úroky z dlhu, výdavky na záruku a podobné poplatky;
9. spracovateľské poplatky, poistné a ostatné výdavky spojené s obstaraním investície formou splátkového predaja;
10. nájomné poplatky;
11. výdavky vynaložené v hotovosti;
12. výdavky na poradenské a konzultačné služby;
13. výdavky na projektová dokumentácia;
14. dodanie tovarov, uskutočnenie stavebných prác a poskytnutie služieb, ktoré žiadateľ nerealizoval v súlade s usmernením postupu žiadateľov pri obstarávaní tovarov, stavebných prác a služieb uvedeným v kapitole 4 tejto príručky;
15. výdavky na zakladanie a výsadbu plantáží vianočných stromčekov.

**Neoprávnené projekty**

projekty oprávnené na podporu aj z iných nástrojov spoločnej poľnohospodárskej politiky, resp. len z národných zdrojov (výnos MP SR).

**Bodovacie kritériá**

|  |  |  |  |
| --- | --- | --- | --- |
| **P. č.** | **Kritérium** | **Body** | **Poznámka** |
| **1.** | Projekt sa realizuje v okrese s priemernou mierou evidovanej nezamestnanosti v roku 2012: * do 15 % vrátane
* do 30 % vrátane
* nad 30 %
 | 345 | Pozri prílohu č. 2 tejto príručky „Priemerná miera evidovanej nezamestnanosti 2012“ .*V prípade, ak sa projekt realizuje vo viacerých okresoch, body sa pridelia na základe nezamestnanosti vypočítanej aritmetickým priemerom z údajov nezamestnanosti všetkých okresov, kde sa projekt realizuje.* |
| **2.** | Podiel oprávnených výdavkov na obnovu lesa na celkových oprávnených výdavkoch v projekte je1. vyšší 50%
2. od 45-50% vrátane
3. od 40- 45% vrátane
4. od 35-40% vrátane
5. od 30-35% vrátane
6. od 25-30% vrátane
7. od 20-25% vrátane
8. od 10 -20% vrátane
9. od 1 do 10% vrátane
10. od 0,01% do 1% vrátane
 | 28252321191715141310 |  |
| **3.** | Projekt:* 1. je zameraný prioritne na obnovu lesa , pričom výdavky na obnovu lesa predstavujú viac ako 75 % celkových oprávnených výdavkov
	2. zahŕňa realizáciu ozdravných opatrení v lesoch poškodených biotickými, abiotickými alebo antropogénnymi škodlivými prírodnými činiteľmi
	3. zahŕňa aj oprávnené výdavky na výstavbu lesných ciest v lesoch s vysokým stupňom ohrozenia požiarom,
	4. zahŕňa oprávnené výdavky na výstavbu lesných ciest v lesoch so stredným stupňom ohrozenia požiarom
	5. zahŕňa oprávnené výdavky na protipožiarne monitorovacie systémy v lesoch s vysokým stupňom ohrozenia požiarom
	6. zahŕňa oprávnené výdavky na výstavbu protipožiarnych nádrží a iných protipožiarnych opatrení v lesoch s vysokým stupňom ohrozenia požiarom
	7. zahŕňa oprávnené výdavky na protipožiarne monitorovacie systémy v lesoch so stredným stupňom ohrozenia požiarom
	8. zahŕňa oprávnené výdavky na výstavbu protipožiarnych nádrží a iných protipožiarnych opatrení v lesoch so stredným stupňom ohrozenia požiarom
 | 211815129631 | Maximálny počet bodov je 21. Pri výbere bodovaného druhu oprávnených výdavkov sa za bodované výdavky považujú žiadané oprávnené výdavky na prevažujúci druh investície (okrem výdavkov na obnovu lesa, bodovacie kritérium v písm. a) sa uplatnia pri výdavkoch na obnovu lesa nad 75 % oprávnených výdavkov ), t. j. investície, ktorej žiadané oprávnené výdavky sú najvyššie. Body sa nesčítavajú ani sa nerobí priemer v rámci jednotlivých druhov bodovaných výdavkov. Body sa prideľujú nezávisle od bodovacieho kritéria č. 2.V písm. c), d), f) a h) sa pre uplatnenie tohto kritéria za výdavky na výstavbu považujú aj výdavky na výstavbu, dostavbu, prestavbu a rekonštrukciu.  |
| **4.** | Žiadateľ hospodári v lesoch:* s prevahou smreka a buka (viac ako 50 % z celkovej výmery obhospodarovaných lesov),
* s prevahou iných drevín (viac ako 50 % z celkovej výmery obhospodarovaných lesov).
 | 42 | Výmeru obhospodarovaného lesa a podiel smreka a buka potvrdí OLÚ resp. jeho právny nástupca. |
| **5.** | Žiadateľ spĺňa aspoň jedno kritérium ekonomickej životaschopnostiŽiadateľ spĺňa obidve kritériá ekonomickej životaschopnosti | 24 | Platí pre aspoň jeden rok 2011 alebo 2012. Spôsob uplatňovania je uvedený nižšie. |
| **6.** | Ekonomická primeranosť projektu v prepočte na výmeru lesa je:* do 2000 EUR/ha vrátane
* do 5000 EUR/ha vrátane
* nad 5000 EUR/ha
 |  642 | Ekonomická primeranosť sa vypočíta ako podiel výšky celkových žiadaných oprávnených výdavkov ku veľkosti obhospodarovanej plochy lesa žiadateľom. V prípade, že žiadateľ obhospodaruje viac ako 100 000 ha lesa, vynásobí sa počtom podaných projektov za žiadateľa.  |
| **7.** | Hodnotenie kvality projektu – kvalitatívne hodnotenie1. súlad projektu so strategickými dokumentmi lesného hospodárstva
2. vhodnosť, účelnosť a komplexnosť projektu
3. spôsob realizácie projektu, ekologické aspekty riešenia projektu, použitie životnému prostrediu šetrných technológii a metód riešenia
4. rozpočet a nákladová efektívnosť ,udržateľnosť projektu
5. administratívna, odborná a technická kapacita
 | max 32 | **Hodnotenie 2 nezávislými hodnotiteľmi. Za každé podkritérium maximálne 4 body, spolu maximálne 32 bodov** |
| **Spolu maximálne** | **100** |  |

Pozn.: PPA bude za kritérium 1-6 vychádzať z údajov uvedených žiadateľom vo formulári ŽoNFP a nebude akceptovať žiadosti o dodatočné priznanie bodov z akýchkoľvek dôvodov.

**Vysvetlivky k tabuľke bodovacích kritérií**

1. V prípade, že si žiadateľ uplatňuje v rámci bodovacích kritérií body za ekonomickú životaschopnosť žiadateľ musí preukázať ekonomickú životaschopnosť pri predložení ŽoNFP ( t.j. musí mať zároveň aj ukončené minimálne jedno celé účtovné obdobie ). Musí spĺňať **minimálne jedno** z nasledovných kritérií za posledné alebo predposledné účtovné obdobie ( rok 2011 alebo 2012).

**Pre žiadateľov účtujúcich v jednoduchom účtovníctve**

|  |  |  |
| --- | --- | --- |
| **Ukazovatele** | **Vzorec** | **Kritéria** |
| Krytie výdavkov príjmami | Príjmy celkom \* 100Výdavky celkom | KVP > 100 % |
| Celková zadlženosť aktív | Záväzky spolu \* 100Majetok spolu | CZA **≤** 80 % |

**Pre žiadateľov účtujúcich v podvojnom účtovníctve**

|  |  |  |
| --- | --- | --- |
| **Ukazovatele** | **Vzorec** | **Kritéria** |
| Rentabilita nákladov | Hospodársky výsledok pred zdanením \* 100Náklady | RN **≥** 0,1 % |
| Celková zadlženosť aktív | Cudzí kapitál \* 100Celkové aktíva | CZA **≤** 80 % |

1. V prípade, že si žiadateľ uplatňuje v rámci bodovacích kritérií body za oprávnené výdavky na výstavbu lesných ciest, protipožiarnych nádrží alebo monitorovacích systémov, výšku bodov stanoví na základe nasledovných oblastí:

|  |  |
| --- | --- |
| **Kategória A** | **Kategória B** |
| **Lesy s vysokým stupňom ohrozenia požiarom** | **Lesy so stredným stupňom ohrozenia požiarom** |
| 01A Borská nížina | 05 Považský Inovec |
| 01B Chvojnícka pahorkatina | 07 Tríbeč |
| 18 Revúcka vrchovina, Rožnavská kotlina | 08 Žiarska kotlina |
| 19 Slovenský kras | 09 Krupinská planina, Ostrôžky |
| 23 Javorníky | 11 Cerová vrchovina  |
| 28 Volovské vrchy, Čierna hora | 13 Malé Karpaty |
| 29 Hornádska kotlina | 14 Myjavská pahorkatina |
| 32 Západné Beskydy | 15 Biele Karpaty |
| 33 Stredné Beskydy | 17 Zvolenská kotlina |
| 34 Malá Fatra, Žiar | 20 Slánské vrchy |
| 35 Veľká Fatra, Starohoské vrchy, Chočské vrchy | 21 Nízke Beskydy |
| 37 Poľana | 22 Šarišská vrchovina, Spišsko-šarišské medzihorie  |
| 38 Veporské vrchy, Stolické vrchy | 24 Žilinská kotlina |
| 39 Spišsko-gemerský kras | 25 Strážovské vrchy, Súľovské vrchy |
| 40 Branisko | 26 Turčianska kotlina |
| 44 Oravská kotlina | 27 Štiavnické vrchy, Javorie, Pliešovská kotlina, Pohronský Inovec, Vtáčnik, Kremnické vrchy |
| 45 Skorušínske vrchy, Zuberská brázda | 30 Vihorlatské vrchy |
| 46 Nízke Tatry, Kozie Chrbty | 31 Bukovské vrchy |
| 47 Tatry | 36 Horehronské Podolie |
|  | 41 Východné Beskydy |
|  | 42 Levočské vrchy, Bachureň, Spišská Magura, Žiarska brázda |
|  | 43 Podtatranská kotlina |

Prameň: Príloha č. 11 vyhlášky 453/2006 Z. z. o hospodárskej úprave lesa a ochrane lesa

U lesných ciest ide o hlavné lesné cesty (triedy 1L) napojené na verejnú cestnú sieť, rekonštrukcia opotrebovaných a poškodených lesných ciest, prestavba nespevnených lesných ciest na hlavné lesné cesty (spravidla triedy 3L na 2L, resp. 2L na 1L) v prípade, že výstavba a návrh sprístupnenia lesa je v nadväznosti na projekt obnovy lesa, projekt ozdravných opatrení resp. ide o protipožiarne cesty.

3) Pod pojmom "Projekt obnovy lesa" sa pre účel tejto výzvy rozumie len projekt obnovy lesa, ktorý sa vykonáva na plochách, kde bola vykonaná náhodná ťažba a tieto plochy je potrebné zalesniť.

V prípade, že žiadateľ predkladá projekt obsahujúci aktivitu "obnova lesa", možno do oprávnených výdavkov určujúcich zaradenie projektu do bodovacích kritérií zahrnúť aj výdavky na prípravu pôdy a výsadbových plôch pred zalesňovaním, hnojenie či úpravu PH pôdy pred výsadbou, pri výsadbe aj v nasledovnom roku po výsadbe, nákup sadbového materiálu, výdavky na služby spojené so samotnou výsadbou, a náklady na ochrana sadeníc resp. zalesnených plôch proti biotickým škodcom (hmyz, huby, zver, nežiaduca vegetácia).

4) Pod pojmom "Projekt ozdravných opatrení" sa pre účel tejto výzvy rozumie len projekt ozdravných opatrení, ktorý sa vykonáva v lesoch poškodených biotickými, abiotickými a antropogénnymi škodlivými činiteľmi. Projekt ozdravných opatrení musí súvisieť s plochami postihnutými prírodnou katastrofou. Pre definovanie súvislosti nie je nevyhnutné, aby sa realizoval len na plochách priamo postihnutých prírodnou katastrofou. Možné je ho realizovať aj na susedných plochách pokiaľ následné poškodenie biotickými, abiotickými alebo antropogénnymi škodlivými činiteľmi na týchto plochách nejakým spôsobom súviselo aj s primárnym poškodením susedných plôch prírodnými katastrofami.

V prípade, že žiadateľ predkladá projekt obsahujúci aktivitu "ozdravné opatrenia", možno do oprávnených výdavkov určujúcich zaradenie projektu do bodovacích kritérií zahrnúť aj preventívne opatrenia a to výdavky na položenie a asanáciu lapákov, nákup, inštaláciu a prevádzku feromónových lapačov, výdavky na odkôrňovanie a asanáciu aktívnych chrobačiarov, výdavky na nákup a aplikáciu chemických, biotechnických a biologických prípravkov proti podkôrnému a drevokaznému hmyzu. Súčasne je možné do oprávnených výdavkov ozdravných opatrení zahrnúť aj výdavky na revitalizačné opatrenia v poškodených lesných porastov a to formou hnojenia či vápnenia t.j. náklady na vápno, živiny a revitalizačné postreky, na služby spojené s ich aplikáciou a výdavky na odber vzoriek pôdy a pôdne rozbory. V prípade, ak žiadateľ nevypracováva samostatný projekt obnovy lesa ( náklady na obnovu lesa sú zanedbateľné voči celkovým oprávneným nákladom ) možno do ozdravných opatrení zahrnúť aj výdavky na prípravu plôch pred výsadbou, úpravu PH pôdy a jej hnojenie, výdavky na nákup sadbového materiálu, výdavky na služby spojené s výsadbou a dopĺňaním sadeníc, výdavky na ochranu zalesnených plôch proti biotickým škodcom a ochranou zalesnených plôch.

1. Žiadateľ spolu so žiadosťou ako samostatnú prílohu predkladá Projekt realizácie (pozri kapitola 8./Výklad pojmov), ktorý obsahuje minimálne:
	* + - 1. cieľ projektu, súčasný stav u žiadateľa a jeho doplnenie v rámci projektu, výmeru obhospodarovaného lesa, popis právneho vzťahu k nemu, dôvody realizácie , nadväznosť resp. súvislosť projektu s prírodnou katastrofou ak je to relevantné
				2. súlad projektu so strategickými dokumentmi lesného hospodárstva, súlad resp. nadväznosť na Program starostlivosti o les ( LHP), súlad s Národným lesníckym programom a popis strategických cieľov, ktoré v súlade s ním rieši
				3. popis spôsobu realizácie, použité technológie s dôrazom na inovatívnosť
				4. popis ekologických aspektov riešenia projektu, použitie životnému prostrediu šetrných technológii, materiálov, preparátov a postupov a metód riešenia
				5. prínosy realizácie projektu na žiadateľa a na okolie
				6. zdroje financovania, čiastkové finančné analýzy
				7. rozpočet s dôrazom na efektívnosť a hospodárnosť, výpočet nákladov na plochu obhospodarovaného lesa
				8. administratívnu, odbornú, finančnú a technickú kapacitu žiadateľa na realizáciu projektu
				9. popis komplexnosti projektu, spôsob zabezpečenia udržateľnosti projektu
				10. štúdie, analýzy expertízy resp. iné prílohy ( ak sú súčasťou )

V prípade projektov obnovy lesa resp. projektov ozdravných opatrení projekt realizácie môže byť ich súčasťou ( resp. opačne ) a nie je potrebné ich predkladať samostatne. Národné lesnícke centrum Zvolen resp. OLÚ v tomto prípade dáva stanovisko len k príslušným častiam týkajúcich sa projektu obnovy lesa resp. projektu ozdravných opatrení. V texte ďalej sa pod pojmom Projekt realizácie rozumie aj takýto integrovaný projekt.

Na základe Projektu realizácie bude hodnotená kvalita predloženého projektu nasledovne:

|  |
| --- |
| **7. Hodnotenie kvality projektu** |
| **7. A Súlad projektu so strategickými dokumentmi lesného hospodárstva** |
| **7. A. 1 Súlad resp. nadväznosť na Program starostlivosti o les** |
| **Rozpätie** | **Popis** | **Body** |
| Nevhodný | Aktivity projektu nie sú v súlade s Programom starostlivosti o les ( resp. LHP ) ani na neho nenadväzujú. Podklady sú nedostatočne podrobne spracované resp. nie je možné posúdiť, či realizácia uvedených činností je v súlade s Programom starostlivosti o les.  | 0 |
| Dobrý | Aktivity projektu čiastočne nadväzujú na Program starostlivosti o les ( resp. LHP ). | 1 |
| Veľmi dobrý | Aktivity projektu nadväzujú v plnom rozsahu na Program starostlivosti o les ( resp. LHP ). | 2 |
| Vynikajúci | Aktivity projektu sú v súlade s Plánom starostlivosti o les ( resp. LHP ) a tiež v plnom rozsahu na neho nadväzujú.  | 4 |
| **7.A.2 Súlad s Národným lesníckym programom**  |
| **Rozpätie** | **Popis** | **Body** |
| Nedostatočný | Aktivity projektu nie sú v súlade s Národným lesníckym programom. Podklady sú nedostatočne podrobne spracované resp. nie je možné posúdiť, či realizácia uvedených činností prispeje k naplneniu cieľov Národného lesníckeho programu. | 0 |
| Dobrý | Aktivity projektu v lesoch žiadateľa sú v súlade s minimálne 1 strategickým cieľom Národného lesníckeho programu. | 1 |
| Veľmi dobrý | Aktivity projektu v lesoch žiadateľa sú v  súlade s minimálne 2 strategickými cieľmi Národného lesníckeho programu. | 2 |
| Vynikajúci | Aktivity projektu v lesoch žiadateľa sú v  súlade s minimálne 3 strategickými cieľmi Národného lesníckeho programu. | 4 |
| **7.B Vhodnosť, účelnosť a komplexnosť projektu, časový harmonogram projektu** |
| **Rozpätie** | **Popis** | **Body** |
| Nevhodný | Činnosti projektu sú nedostatočne popísané, chýbajú hlavné činnosti súvisiace s  realizáciou projektu a naplnením jeho cieľa. Aktivity projektu nezabezpečujú komplexné riešenie. Účelnosť nie je zabezpečená. Časový harmonogram realizácie aktivít nie je stanovený reálne a vyžaduje zmeny (harmonogramu, činností, rozpočtu). | 0 |
| Dobrý | Činnosti projektu sú primerane stanovené a popísané, postup realizácie má logickú nadväznosť. Existujú predpoklady, že cieľ projektu by mohol byť dobre naplnený. Definuje riziká a berie do úvahy skutočnosti, ktoré môžu mať vplyv na jeho realizáciu. Riziká sú eliminované čiastočne. Cieľ je dostatočne identifikovaný v súvislosti s komplexným riešením. Účel je dodržaný. Časový harmonogram realizácie aktivít nie je stanovený ideálne, pravdepodobne budú vyžadované aspoň minimálne zmeny (harmonogramu, činností, rozpočtu). | 1 |
| Veľmi dobrý | Činnosti projektu sú veľmi dobre stanovené a popísané, postup realizácie má logickú nadväznosť. Existujú predpoklady, že cieľ projektu bude naplnený. Definuje riziká a berie do úvahy všetky skutočnosti, ktoré môžu mať vplyv na jeho realizáciu. Riziká sú eliminované. Cieľ projektu je definovaný v súvislosti s komplexným riešením u žiadateľa. Je preukázaná vhodnosť a účelnosť projektu v nadväznosti na existujúce aktivity u žiadateľa. Časový harmonogram realizácie aktivít je stanovený veľmi reálne a nie je identifikovaný žiadny problém s realizáciou projektu. | 2 |
| Vynikajúci | Všetky činnosti projektu sú reálne stanovené, dostatočne podrobne popísané a majú logickú nadväznosť. Postup realizácie je logicky a zrozumiteľne popísaný. Je reálny predpoklad, že projekt bude veľmi úspešne zrealizovaný - obsahuje všetky potrebné činnosti na dosiahnutie stanoveného cieľa a berie do úvahy všetky skutočnosti, ktoré môžu mať vplyv na jeho realizáciu. Všetky zadefinované riziká sú vhodne eliminované. Cieľ projektu je jednoznačne definovaný v súvislosti s komplexným riešením u žiadateľa evidentným zlepšením v nadväznosti na primárny cieľ projektu. Jednotlivé činnosti a aktivity komplexne riešia požadovaný stav. Časový harmonogram a postupnosť všetkých činností je stanovený reálne a je predpoklad úspešného naplnenia cieľov projektu v zmysle predloženého časového harmonogramu. V prípade, že sú identifikované riziká nedodržania harmonogramu, je plne zabezpečená ich eliminácia. | 4 |
| **7.C Ekologické aspekty riešenia projektu, použitie životnému prostrediu šetrných technológii, materiálov, preparátov a postupov a metód riešenia**  |
| **7.C.1 Ekologické aspekty riešenia projektu, použitie prostrediu šetrných technológií, preparátov a materiálov** |
| Nedostatočné | Technológie, preparáty a materiály použité v projekte majú negatívny vplyv na biodiverzitu resp. na životné prostredie. | 0 |
| Dobré | Technológie, preparáty a materiály použité v projekte majú neutrálny vplyv na biodiverzitu resp. na životné prostredie. | 1 |
| Veľmi dobré | Technológie, preparáty a materiály použité v projekte majú čiastočne pozitívny vplyv na biodiverzitu resp. na životné prostredie. | 2 |
| Vynikajúce | Technológie, preparáty a materiály použité v projekte majú jednoznačne pozitívny vplyv na biodiverzitu resp. na životné prostredie.  | 4 |
| **7.C.2 Použitie ekologických a environmentálne vhodných metód a postupov v projekte** |
| **Rozpätie** | **Popis** | **Body** |
| Nedostatočné | Metódy a postupy použité v projekte sú ekologicky a environmentálne nevhodné. Plánuje sa použiť neschválené prípravky.  | 0 |
| Dobré | Metódy a postupy, ktoré sa plánujú použiť v projekte sú ekologicky a environmentálne neutrálne.  | 1 |
| Veľmi dobré | Metódy a postupy, ktoré sa plánujú použiť v projekte sú aspoň v minimálnom rozsahu ekologicky a environmentálne pozitívne. Plánujú sa použiť len schválené prípravky. | 2 |
| Vynikajúce | Metódy a postupy, ktoré sa plánujú použiť v projekte sú jednoznačne ekologicky a environmentálne pozitívne. Plánujú sa použiť len schválené prípravky. | 4 |
| **7.D Administratívna, odborná a technická kapacita žiadateľa** |
| **7.D.1 Preukázateľnosť dostatočných odborných skúsenosti žiadateľa**  |
| **Rozpätie** | **Popis** | **Body** |
| Nedostatočné | Žiadateľ v minulosti sám alebo s pomocou iných osôb nezrealizoval žiadne investičné akcie. Zároveň sám nemá odborné skúsenosti s realizovaním činností súvisiacich s projektom a ani odborné skúsenosti nevie preukázať ani prostredníctvom iných osôb, ktoré na základe uzatvorených zmluvných vzťahov bude využívať na realizáciu projektu.  | 0 |
| Dobré | Žiadateľ sám alebo s pomocou iných osôb má skúsenosti s realizáciou činností v príslušnej oblasti. Zároveň vie preukázať aj odbornú spôsobilosť na zabezpečenie požadovaných činností sám resp. prostredníctvom iných osôb, ktoré na základe uzatvorených zmluvných vzťahov bude využívať na realizáciu projektu.  | 1 |
| Veľmi dobré | Žiadateľ sám alebo s pomocou iných osôb alebo s pomocou iných osôb má veľmi dobré skúsenosti s realizáciou činností v príslušnej oblasti. Zároveň vie sám resp. prostredníctvom iných osôb, ktoré na základe uzatvorených zmluvných vzťahov bude využívať na realizáciu projektu preukázať aj odbornú a technickú spôsobilosť na veľmi dobré zabezpečenie požadovaných činností a realizácie projektu.  | 2 |
| Vynikajúce | Žiadateľ sám alebo s pomocou iných osôb má vynikajúce odborné skúsenosti v príslušnej oblasti a vie dokladovať veľmi dobrú schopnosť zabezpečiť realizáciu investície z technickej stránky prostredníctvom deklarovaných skúseností sám resp. prostredníctvom iných osôb, ktoré na základe uzatvorených zmluvných vzťahov bude využívať na realizáciu projektu. .  | 4 |
| **7.D.2 Zabezpečenie administratívnych kapacít** |
| **Rozpätie** | **Popis** | **Body** |
| Nedostatočné | Žiadateľ nemá definované administratívne kapacity na zabezpečenie realizácie projektu (nie sú určené zodpovednosti za všetky činnosti resp. nie je definované ako bude projekt administratívne zabezpečený počas realizácie projektu). | 0 |
| Dobré | Žiadateľ má dostatočne a účelne definované administratívne kapacity na zabezpečenie realizácie projektu v rámci celej doby trvania. | 1 |
| Veľmi dobré | Žiadateľ má veľmi dobre definované administratívne kapacity na zabezpečenie realizácie projektu v rámci celej doby trvania. | 2 |
| Vynikajúce | Žiadateľ má nadštandardné a vynikajúco definované administratívne kapacity na zabezpečenie realizácie projektu v rámci celej doby trvania. | 4 |
| **7.E Rozpočet a nákladová efektívnosť , udržateľnosť projektu, multiplikatívny efekt** |
| **Rozpätie** | **Popis** | **Body** |
| Nedostatočná | Projekt nie je v súlade s trendmi vývoja v príslušnej oblasti. Riešenie projektu je technicky alebo  technologicky zastarané. Rozpočet projektu nepokrýva všetky navrhované činnosti alebo len čiastočne pokrýva, t. z. projekt je z finančného hľadiska nerealizovateľný alebo len čiastočne realizovateľný. Rozpočet projektu obsahuje matematické chyby. Projekt realizácie nepreukazuje resp. nenavrhuje žiadne multiplikačné efekty. | 0 |
| Dobrá |  Projekt je v súlade s trendmi vývoja v príslušnej oblasti. Technologicky a technicky je projekt primerane riešený. Rozpočet projektu pokrýva realizáciu všetkých činností. Žiadateľ má zabezpečené dostatočné zdroje na zabezpečenie úspešnej realizácie. Rozpočet neobsahuje matematické chyby. Projekt realizácie čiastočne podnecuje a popisuje realizáciu ďalších činností súvisiacich s projektom. | 1 |
| Veľmi dobrá | Žiadateľ má stabilné a dostatočné zdroje financovania. Projekt je v súlade s trendmi vývoja v príslušnej oblasti Finančná analýza projektu neuvádza riziká v oblasti financovania. Technologicky a technicky je projekt veľmi dobre riešený. Rozpočet projektu veľmi dobre zabezpečuje realizáciu projektu, reálne odpovedá zabezpečovaným činnostiam, rozpočet je bez chýb. Projekt realizácie podnecuje a popisuje realizáciu ďalších činností súvisiacich s projektom, formy spolupráce alebo šírenie dobrej praxe a ďalších aktivít. | 2 |
| Vynikajúca | Žiadateľ má stabilné a dostatočné zdroje financovania. Projekt je v súlade s trendmi vývoja v príslušnej oblasti. Všetky riziká sú vynikajúco eliminované. Sú použité najmodernejšie technológie a techniky. Rozpočet projektu vynikajúco pokrýva realizáciu všetkých projektovaných činností. Žiadateľ má zabezpečené dostatočné zdroje na zabezpečenie úspešnej realizácie. Rozpočet neobsahuje matematické chyby. Projekt vynikajúco podnecuje a popisuje realizáciu ďalších činností súvisiacich s projektom, formy spolupráce alebo šírenie dobrej praxe a ďalších aktivít. | 4 |

Pozn.: PPA bude vychádzať z údajov uvedených žiadateľom vo formulári ŽoNFP a nebude akceptovať žiadosti o dodatočné priznanie bodov z akýchkoľvek dôvodov.

**Všeobecné podmienky výzvy:**

Minimálne výdavky na jednu ŽoNFP sú 5 000 EUR a maximálne 700 000 EUR.

**Konečný prijímateľ**

Konečný prijímateľ (oprávnený žiadateľ):

Fyzické a právnické osoby obhospodarujúce lesy vo vlastníctve:

* súkromných vlastníkov a ich združení;
* obcí a ich združení;
* cirkvi, ktorej majetok možno podľa právneho poriadku SR považovať za súkromný, pokiaľ ide o jeho správu a nakladanie s ním. Vlastník má práva a povinnosti zakotvené v obchodnom zákonníku;
* štátu.

**Podpora**

Druh podpory: nenávratný finančný príspevok

Spôsob financovania: podielové financovanie (platba systémom refundácie)

Typ investície: zisková

**Intenzita pomoci**

Výšku pomoci z EPFRV a národných zdrojov upravuje článok 70 nariadenia Rady (ES)č. 1698/2005. Platba je pri dodržaní stanovených podmienok poskytovaná v plnej výške z verejných zdrojov.

Maximálna výška pomoci z celkových oprávnených výdavkov:

– **100 %** (80 % EÚ a 20 % SR) pre oblasti cieľa Konvergencia;

– **100 %** (55 % EÚ a 45 % SR) pre Ostatné oblasti.

Ak žiadateľ s výmerou lesa do 100 000 ha realizuje projekt na **zmiešanom území** (v oblasti *cieľa Konvergencie* aj v *Ostatných oblastiach)* podáva **dva projekty** – zvlášť na cieľ Konvergencie a zvlášť na Ostatné oblasti, avšak suma spolu oboch žiadostí musí byť v rozpätí minimálnej a maximálnej výšky oprávnených výdavkov na jeden projekt. Ak žiadateľ s výmerou lesa nad 100 000 ha realizuje projekt na **zmiešanom území** (v oblasti *cieľa Konvergencie* aj v *Ostatných oblastiach)* podáva **dva projekty** – zvlášť na cieľ Konvergencie a zvlášť na Ostatné oblasti, suma každej žiadostí musí byť v rozpätí minimálnej a maximálnej výšky oprávnených výdavkov na jeden projekt.

**Demarkačné línie medzi opatreniami PRV v rámci osi 1 a 2**

Prekrývanie podpory medzi opatrením 2.1 Obnova potenciálu lesného hospodárstva a zavedenie preventívnych opatrení a opatrením 1.3 Infraštruktúry týkajúcej sa rozvoja a adaptácie poľnohospodárstva a lesného hospodárstva je zamedzené odlišnými podporovanými územiami (opatrenie 2.1 Obnova potenciálu lesného hospodárstva a zavedenie preventívnych opatrení – v oblastiach s rizikovým stupňom lesných požiarov, opatrenie 1.3 Infraštruktúra týkajúca sa rozvoja a adaptácie poľnohospodárstva a lesného hospodárstva – mimo území s vysokým rizikom stupňa lesných požiarov).

# 3. VÝZVA NA PREDKLADANIE ŽoNFP, PRÍJEM A ADMINISTRÁCIA ŽoNFP, UZAVRETIE ZMLUVY, RIEŠENIE SŤAŽNOSTÍ

## 3.1 Výzva na predkladanie ŽoNFP

Formálne náležitosti, podmienky a prílohy výzvy na predkladanie ŽoNFP obsahujú ustanovenia zák. č. 528/2008 Z.z. v znení neskorších predpisov.

1. 1.

PPA zverejní **výzvu na predkladanie ŽoNFP z PRV** (ďalej len „výzva“) na svojom webovom sídle www.apa.sk.

PPA vo výzve okrem formálnych náležitostí **špecifikuje podmienky poskytnutia podpory.** Podmienky poskytnutia podpory, určené vo výzve, musí konečný prijímateľ spĺňať počas celej doby platnosti a účinnosti zmluvy o poskytnutí NFP a nesmú sa meniť ani dodatkom k uzatvorenej zmluve o poskytnutí NFP.

**Zmeny počas trvania výzvy**

PPA po súhlase riadiaceho orgánu je do uzavretia výzvy oprávnená výzvu meniť alebo ju zrušiť. Zmenu alebo zrušenie výzvy PPA zverejní na svojom webovom sídle: www.apa.sk. ŽoNFP podané do termínu zrušenia výzvy PPA vráti žiadateľovi, ak riadiaci orgán nerozhodne inak.

V prípade zmeny výzvy PPA upraví dátum uzavretia výzvy alebo skutočnosť, na základe ktorej sa výzva uzavrie. Žiadosť podanú do termínu zmeny výzvy je žiadateľ oprávnený doplniť alebo zmeniť najneskôr do uzavretia výzvy; o tejto skutočnosti PPA informuje žiadateľa.

**PPA koná o ŽoNFP podľa podmienok poskytnutia podpory platných ku dňu uzavretia výzvy**.

## 3.2 Prijímanie ŽoNFP

ŽoNFP sa prijímajú na predpísanom tlačive, zverejnenom na webovom sídle [www.apa.sk](http://www.apa.sk). Pre vypracovanie ŽoNFP a pre ich administráciu platia ustanovenia uvedené v tejto príručke. Prípadné zmeny informácií zverejnených vo výzve alebo v príručke počas zverejnenia výzvy sa môžu týkať len výkladu a vysvetlenia informácií uvedených vo výzve alebo príručke. Zmeny budú zverejňované formou ***oznámenia*** na webovom sídle [www.apa.sk](http://www.apa.sk).

ŽoNFP sa podáva počas lehoty, uvedenej vo výzve. PPA prijíma ŽoNFP spôsobom určeným vo výzve.

***ŽoNFP* sa predkladá v jednom originálnom vyhotovení, podpísaná štatutárnym zástupcom žiadateľa alebo osobou úradne splnomocnenou štatutárnym orgánom žiadateľa.**

 PPA prijíma a následne registruje len*ŽoNFP*,ktoré obsahujú všetky náležitosti (**povinné prílohy**), **uvedené vo výzve na predkladanie ŽoNFP** . Poradie predložených príloh musí súhlasiť s poradím uvedeným v zozname povinných príloh, ktorý je súčasťou formuláru ŽoNFP.

**PPA prijíma len ŽoNFP, ktoré obsahujú všetky náležitosti, uvedené vo výzve na predkladanie ŽoNFP. PPA môže určiť vo výzve na predkladanie ŽoNFP ostatné náležitosti ŽoNFP, ktoré sa nemusia predložiť súčasne s predložením ŽoNFP. Tieto** ostatné náležitosti ŽoNFP (ďalšie prílohy v zmysle zoznamu povinných príloh, ktorý je súčasťou formuláru žiadosti) predloží žiadateľ buď v termíne určenom vo výzve alebo na základe písomnej výzvy na doplnenie ŽoNFP. Ak žiadateľ nedoplní ostatné náležitosti ŽoNFP do termínu stanoveného vo výzve na predkladanie ŽoNFP alebo do termínu stanoveného vo výzve na doplnenie ŽoNFP, žiadosť bude považovaná za nekompletnú a bude z ďalšieho spracovania vyradená. Lehota na doplnenie bude uvedená vovýzve na doplnenie ŽoNFP. PPA si vyhradzuje právo dodatočného vyžiadania ďalších informácií (objasnenianezrovnalostí) od oprávneného žiadateľa/konečného prijímateľa v závislosti od charakteruprojektu.

**UPOZORNENIE**

**Suma finančných prostriedkov** z verejných zdrojov požadovaná žiadateľom vo formulári ŽoNFP v deň jej predloženia na PPA **je konečná,** a nie je možné ju v rámci procesu spracovávania dodatočne zvyšovať– to platí aj v prípade, že sa sumy zmenia na základe obstarávania tovarov, stavebných prác a služieb. Neoprávnené výdavky je žiadateľ povinný z požadovanej sumy odčleniť. *PPA nebude akceptovať žiadosti o zmenu v ŽoNFP ovplyvňujúce jej bodové hodnotenie smerom nahor, rovnako nebude akceptovať zmeny v žiadostiach ovplyvňujúce povahu pôvodného projektu (pôvodný zámer projektu sa nebude môcť zmeniť).*

**Žiadatelia môžu realizovať projekt aj pred uzatvorením zmluvy o poskytnutí nenávratného finančného príspevku, znášajú však riziko, že projekt na financovanie z PRV SR 2007 – 2013 nebude schválený.**

##

## 3.3 Konanie o ŽoNFP

Konanie o ŽoNFP sa začína doručením ŽoNFP spôsobom predpísaným vo výzve.

PPA v konaní o ŽoNFP zisťuje splnenie podmienok poskytnutia podpory uvedených vo výzve a v príručke a preverí súlad dokumentov predložených na základe výzvy s osobitnými predpismi.

### 3.3.1 Výber ŽoNFP

Výber ŽoNFP je v kompetencii PPA. Do výberu sa zaraďujú len ŽoNFP, ktoré spĺňajú podmienky poskytnutia podpory určené vo výzve.

V rámci opatrenia sa ŽoNFP zoradia podľa počtu dosiahnutých bodov v zmysle bodovacích kritérií a vytvorí sa hranica finančných možností (posúdi sa súčet finančných požiadaviek všetkých zoradených ŽoNFP s finančnými možnosťami, t.j. finančným limitom na kontrahovanie stanovenom vo výzve). V prípade, rovnakého počtu bodov u jednotlivých žiadateľov budú postupne zohľadnené nasledovné kritériá:

1. Väčší počet bodov za bodovacie kritérium č. 2.
2. Väčší počet bodov za bodovacie kritérium č. 7.
3. Väčší počet bodov za bodovacie kritérium č. 6.
4. Väčší počet bodov za bodovacie kritérium č. 4.
5. Väčší počet bodov za bodovacie kritérium č. 5.
6. Väčší počet bodov za bodovacie kritérium č. 3.
7. Väčší počet bodov za bodovacie kritérium č. 1
8. Žreb.

### 3.3.2 Oznámenie výsledku konania o ŽoNFP

PPA písomne informuje žiadateľa o:

* **schválení ŽoNFP** formou písomného ***rozhodnutia o schválení ŽoNFP*** v zmysle § 37 zákona č. 528/2008 Z. z. o pomoci a podpore poskytovanej z fondov Európskeho spoločenstva v znení neskorších predpisov;
* **neschválení ŽoNFP** formou písomného ***rozhodnutia o neschválení ŽoNFP*** v zmysle § 37 zákona č. 528/2008 Z. z. o pomoci a podpore poskytovanej z fondov Európskeho spoločenstva v znení neskorších predpisov.

Žiadateľ dostane písomné rozhodnutie o neschválení ŽoNFP vydané štatutárnym orgánom PPA v prípadoch uvedených v časti 3..3.3 pod písm. a) až l).

Žiadateľ môže podať písomnú ***Žiadosť o preskúmanie rozhodnutia o neschválení ŽoNFP*** (ďalej len „žiadosť o preskúmanie“) v zmysle zákona č. 528/2008 Z. z. o pomoci a podpore poskytovanej z fondov Európskeho spoločenstva v znení neskorších predpisov. Žiadosť o preskúmaniemožno podať len **proti posúdeniu splnenia kritérií pre posúdenie projektov, t. j. kritérií spôsobilosti a bodovacích kritérií**. Žiadosť o preskúmanie musí byť odôvodnená a žiadateľ ju musí podať na PPA (sekcia projektových podpôr a štátnej pomoci, Dobrovičova 12, 815 26 Bratislava) do **15 dní** odo dňa doručenia rozhodnutia o neschválení ŽoNFP. Ak žiadosť o preskúmanie nespĺňa tieto podmienky, PPA žiadosť odmietne, pričom toto odmietnutie žiadosti o preskúmanie je konečné. PPA o uvedenej skutočnosti písomne informuje žiadateľa bez zbytočného odkladu.

PPA ďalej písomne informuje žiadateľa o:

* korekcii oprávnených výdavkov formou oznámenia,
* korekcii bodov v rámci bodovacích kritérií (v prípade ich uplatnenia) formou oznámenia,
* prevzatí doplnených dokladov v rámci výzvy na doplnenie dokladov formou potvrdenia,

O iných skutočnostiach PPA nie je povinná žiadateľa informovať.

### 3.3.3 Neschválenie ŽoNFP

ŽoNFP nebude schválená z nasledujúcich dôvodov:

1. žiadateľ nie je oprávneným žiadateľom pre príslušné opatrenie;
2. ŽoNFP je nekompletná po obsahovej stránke (ŽoNFP nebola v stanovenom termíne doplnená ani na základe výzvy na doplnenie, resp. doplnené doklady sú nekompletné, navzájom si odporujú, alebo sú v rozpore so všeobecnými právnymi predpismi);
3. ŽoNFP nespĺňa kritériá spôsobilosti;
4. ŽoNFP nedosahuje minimálnu hranicu oprávnených výdavkov na projekt;
5. ŽoNFP spadá do kategórie neoprávnených projektov pre príslušné opatrenie (napr. z hľadiska oprávnenosti činností realizácie projektu, oprávnenosti miesta realizácie projektu, časovej oprávnenosti realizácie projektu);
6. nedostatok finančných prostriedkov pre dané opatrenie na realizáciu projektu;
7. žiadateľ neakceptuje návrh predloženej zmluvy a termín jej vrátenia na PPA;
8. žiadateľ nerealizoval obstarávanie tovarov, stavebných prác a služieb v súlade s usmernením, uvedeným v kapitole 4 tejto príručky (Usmernenie postupu žiadateľov pri obstarávaní tovarov, stavebných prác a služieb);
9. späť vzatie ŽoNFP žiadateľom;
10. úmrtie/zánik žiadateľa (v tomto prípade sa  rozhodnutie o neschválení ŽoNFP nedoručuje, iba sa založí do spisu projektu);
11. žiadateľ uviedol nepravdivé, neúplné alebo mylné informácie;
12. nepravdivé čestné vyhlásenie žiadateľa o konflikte záujmov predkladané podľa kapitoly 4 príručky - Usmernenie postupu žiadateľov pri obstarávaní tovarov, stavebných prác a služieb;
13. porušenie pravidiel o konflikte záujmov (§45 zákona č. 528/2008 Z.z. v znení neskorších predpisov),
14. iné dôvody.

## 3.4 Uzatvorenie zmluvy o poskytnutí NFP

PPA predloží žiadateľovi **do piatich mesiacov odo dňa kompletnosti ŽoNFP *zmluvu o poskytnutí NFP***, ktorá obsahuje prijatý záväzok (konkrétnu výšku finančnej podpory), ak bola ŽoNFP schválená v konaní o ŽoNFP. Lehota na predloženie zmluvy o poskytnutí NFP žiadateľovi na podpis sa počíta najskôr odo dňa ukončenia prijímania ŽoNFP uvedenom v rámci výzvy.

**Pred podpísaním zmluvy o poskytnutí NFP neexistuje právny nárok na poskytnutie nenávratného finančného príspevku.**

**Výška nenávratného finančného príspevku uvedená v platne uzatvorenej zmluve o poskytnutí NFP sa nesmie dodatočne zvyšovať.**

Dodatky k platne uzatvoreným zmluvám o poskytnutí NFP vypracováva PPA na základe písomnej žiadosti prijímateľa alebo v prípade ex offo (napr.: potreba zmeniť alebo doplniť zmluvu z dôvodov na strane poskytovateľa podpory). Prijímateľ zasiela písomnú ***žiadosť o vypracovanie dodatku k zmluve o poskytnutí NFP*** na adresu ústredia PPA uvedenú v hlavičke zmluvy o poskytnutí NFP. Žiadosť o vypracovanie dodatku k zmluve o poskytnutí NFP musí byť podpísaná štatutárnym orgánom prijímateľa.

Pri žiadostiach o vypracovanie dodatkov k zmluvám o poskytnutí NFP a pri administratívnom styku s PPA je prijímateľ povinný uvádzať nasledujúce údaje:

* názov prijímateľa;
* názov projektu;
* kód projektu;
* číslo opatrenia;
* číslo zmluvy o poskytnutí NFP.
* odôvodnenie požiadavky podložené písomnými dokladmi.

## 3.5 Riešenie sťažností

PPA, zriadená zákonom č. 473/2003 Z. z. o Pôdohospodárskej platobnej agentúre, o podpore podnikania v pôdohospodárstve a o zmene a doplnení niektorých zákonov, je rozpočtovou organizáciou zabezpečujúcou administratívne činnosti súvisiace s finančnými prostriedkami z fondov Európskej únie a s finančnými prostriedkami národných podpôr, smerujúce do oblasti poľnohospodárstva a rozvoja vidieka, na ktorú sa vzťahuje povinnosť prijímať, evidovať, vybavovať a kontrolovať vybavovanie sťažností fyzických a právnických osôb v zmysle zákona č. 9/2010 Z. z. o sťažnostiach.

Sťažnosťou je podanie, ktorým sa sťažovateľ (vo veciach týkajúcich sa finančnej podpory z PRV SR 2007 - 2013):

* 1. domáha ochrany svojich práv alebo právom chránených záujmov, pretože došlo k ich porušeniu alebo k ohrozeniu činnosťou alebo nečinnosťou orgánu verejnej správy,
	2. upozorňuje na konkrétne nedostatky, najmä na porušenie právnych predpisov, ktorých odstránenie si vyžaduje zásah orgánu verejnej správy.

Sťažnosti sa prijímajú na ústredí **PPA, Dobrovičova 12, 815 26 Bratislava 1** podľa zákona č. 9/2010 Z. z. o sťažnostiach.

Podľa ustanovenia §17 ods. 2 písm. a) zákona č. 543/2007 Z. z. o pôsobnosti orgánov štátnej správy pri poskytovaní podpory v pôdohospodárstve a rozvoji vidieka v súvislosti s ustanovením § 35 ods. 3 zákona č. 528/2008 Z.z. sa na poskytovanie projektových podpôr spolufinancovaných z fondov EÚ nevzťahujú všeobecné predpisy o správnom konaní.

# 4. USMERNENIE POSTUPU ŽIADATEĽOV PRI OBSTARÁVANÍ TOVAROV, STAVEBNÝCH PRÁC A SLUŽIEB

Žiadateľ **je povinný** pri obstarávaní tovarov, stavebných prác a služieb postupovať v súlade so zákonom č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov, tak ako to tento zákon vyžaduje.

**Finančné limity platné a účinné od 1. júla 2013 (§ 155m ods. 13 zákona o verejnom obstarávaní), Pravidlá a postupy zadávania podlimitných zákaziek a zákaziek podľa § 9 ods. 9 zákona o verejnom obstarávaní účinného od 1. júla 2013 (§ 155m ods. 12 a 13 zákona o verejnom obstarávaní) sú zverejnené na adrese:**  <http://www.uvo.gov.sk/vseobecne-metodicke-usmernenia>.

V závislosti na použitej metóde a postupe verejného obstarávania je žiadateľ **povinný predložiť požadovanú dokumentáciu** vzťahujúcu sa k verejnému obstarávaniu, ktorej menný zoznam, tvorí súčasť povinných príloh v rámci ŽoNFP. Dokumentácia vzťahujúca sa k verejnému obstarávaniu, ktorá nebude súčasťou povinných príloh bude predmetom kontroly na mieste u žiadateľa.

Žiadateľ je povinný uzatvárať zmluvy alebo rámcové dohody s dodávateľmi tovarov, stavebných prác a služieb výlučne v písomnej forme.

**Upozornenie**

V súvislosti s prijatím zákona č. 28/2013 Z. z., ktorým sa mení a dopĺňa zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní") účinným od 18. februára 2013 a zákona č. 95/2013 Z. z., ktorým sa mení a dopĺňa zákon o verejnom obstarávaní účinným od 1. júla 2013, vznikajú pre žiadateľov verejných obstarávateľov/obstarávateľov/osobám podľa § 7 pri plnení povinností podľa § 41 ods. 1 a § 136 ods. 9 zákona o verejnom nové povinnosti. Úrad pre verejné obstarávanie (ďalej len „úrad") zverejnil na svojom webovom sídle formuláre, ktoré odporúča používať.

Podľa **§ 136 ods. 9** zákona o verejnom obstarávaní, ak ide o zákazku, pri ktorej môže podať námietky aj iná osoba, než orgán štátnej správy podľa § 137 ods. 2 písm. b), verejný obstarávateľ, obstarávateľ a osoba podľa § 7 sú **povinní zaslať úradu do troch pracovných dní** odo dňa, kedy sa o tejto skutočnosti dozvedia informáciu o tom, že:

a) bolo všetkým záujemcom doručené oznámenie o výsledku výberu záujemcov podľa § 52 ods. 1, § 56 ods. 1, § 60 ods. 3, § 82 ods. 1, § 85 ods. 1, § 105 ods. 2 alebo § 108i ods. 1 s uvedením dátumu doručenia, ak dochádza k výberu záujemcov,

b) bolo všetkým uchádzačom, záujemcom a účastníkom doručené oznámenie o vylúčení uchádzača, záujemcu alebo účastníka, s uvedením dátumu doručenia,

c) nedošlo k vylúčeniu žiadneho uchádzača, záujemcu alebo účastníka po otváraní častí ponúk označených ako „Ostatné",

d) nedošlo k vylúčeniu žiadneho uchádzača, záujemcu alebo účastníka po otváraní častí ponúk označených ako „Kritéria",

e) bolo všetkým uchádzačom, záujemcom a účastníkom doručené oznámenie o výsledku vyhodnotenia ponúk alebo návrhov, s uvedením dátumu doručenia.

Predmetné formuláre sa nachádzajú na úvodnej stránke úradu v časti Informačný systém Zberu údajov. Verejný obstarávateľ/obstarávateľ/osoby podľa § 7 sa musia prihlásiť pod svojimi prihlasovacími údajmi (mailom a prihlasovacím heslom).

**Konflikt záujmov**

PPA posudzuje ako konflikt záujmov stav, keď v súvislosti so zadávaním zákaziek na dodanie tovaru, uskutočnenie stavebných prác a poskytnutie služieb a uzatvorením zmlúv súvisiacich s týmito zákazkami, je ohrozená nestrannosť a objektivita, alebo rešpektovanie princípov súťaže, nediskriminácie alebo rovnakého zaobchádzania s uchádzačmi o dodanie tovaru, uskutočnenie stavebných prác a poskytnutie služieb a vykonávanie funkcií súvisiacich s týmto obstarávaním.

Štatutárny orgán žiadateľa o NFP a členovia výberovej komisie na dodávku tovaru, stavebných prác a služieb, ktoré sú predmetom ŽoNFP, musia pre každé obstarávanie podpísať „**Čestné vyhlásenie**“, v ktorom musí byť deklarované, že štatutárny orgán žiadateľa o NFP ani člen výberovej komisie na dodávku tovaru, stavebných prác a služieb :

* 1. nie je dodávateľom ani subdodávateľom tovaru, stavebných prác a služieb, ktoré sú predmetom ŽoNFP,
	2. nie je s dodávateľom tovaru, stavebných prác a služieb, ktoré sú predmetom ŽoNFP v zamestnaneckom alebo inom obdobnom vzťahu (napr. dohoda o vykonaní práce, poskytnutí služby, mandátna zmluva, príkazná zmluva a pod.),
	3. nie je štatutárnym orgánom dodávateľa tovaru, stavebných prác a služieb, ktoré sú predmetom ŽoNFP, ani členom jeho riadiacich, dozorných orgánov a pod.,
	4. nie je blízkou osobou (§ 116 Občianskeho zákonníka) s dodávateľom tovaru, stavebných prác a služieb, ktoré sú predmetom ŽoNFP.

Čestné vyhlásenie v zmysle bodu 2 predkladá žiadateľ a všetci členovia výberovej komisie iba vo vzťahu k víťaznému uchádzačovi na dodávku tovaru, stavebných prác a služieb, ktoré sú predmetom ŽoNFP. V čestnom vyhlásení musí byť uvedené číslo výzvy a názov opatrenia, ktorých sa vyhlásenie týka.

V prípade zadávania zákaziek s nízkou hodnotou čestné vyhlásenie v zmysle bodu 2 predkladá štatutárny orgán žiadateľa o NFP a jeho zamestnanec, ktorý tento postup obstarávania vykonal.

Čestné vyhlásenie v zmysle bodu 2 je povinnou súčasťou dokumentácie súvisiacej s obstarávaním tovarov, stavebných prác a služieb.

**5.** **OCHRANA MAJETKU NADOBUDNUTÉHO A/ALEBO ZHODNOTENÉHO Z PROSTRIEDKOV EÚ A ŠR**

Podľa ustanovenia § 2 ods. 1 zákona č. 278/1993 Z. z. o správe majetku štátu v znení neskorších predpisov majetkom štátu sú veci vo vlastníctve Slovenskej republiky vrátane finančných prostriedkov, ako aj pohľadávky a iné majetkové práva Slovenskej republiky.

Podľa ustanovenia § 3 ods. 2 zákona č. 278/1993 Z. z. správca je oprávnený a povinný majetok štátu užívať na plnenie úloh v rámci predmetu činnosti alebo v súvislosti s ním, nakladať s ním podľa tohto zákona, udržiavať ho v riadnom stave, využívať všetky právne prostriedky na jeho ochranu a dbať, aby nedošlo najmä k jeho poškodeniu, strate, zneužitiu alebo zmenšeniu.

1. **Poistenie**

Na základe citovaných zákonných ustanovení bude konečný prijímateľ v zmluve zaviazaný zabezpečiť poistenie majetku, ktorý bol nadobudnutý a/alebo zhodnotený z prostriedkov EÚ a štátneho rozpočtu, **minimálne proti krádeži a poškodeniu, resp. zničeniu, počas lehoty 5 rokov po podpise zmluvy**. Táto skutočnosť sa bude preukazovať platnou poistnou zmluvou v čase predloženia prvej žiadosti o platbu, ktorá súvisí s predmetom poistenia. Nehnuteľnosti sa nepoisťujú proti krádeži.

1. **Záložné právo**

Ak bude predmetom projektu nadobudnutie a/alebo zhodnotenie hnuteľného a/alebo nehnuteľného majetku, bude sa podľa povahy projektu vždy aplikovať jedno z nasledovných riešení, ktoré **bude platné minimálne počas lehoty 5 rokov po podpise zmluvy:**

1. konečný prijímateľ zabezpečí **zriadenie záložného práva na hnuteľný a/alebo nehnuteľný majetok, ktorý je predmetom projektu, v prospech PPA ako prvého záložného veriteľa.** Znalecký posudok sa v tomto prípade nevyžaduje. Na základe predchádzajúceho písomného súhlasu PPA môže byť tento majetok následne predmetom záložného práva v prospech tretích osôb. **Zriadenie záložného práva sa bude preukazovať pri podaní prvej ŽoP,** ktorá súvisí s nadobudnutím a/alebo zhodnotením príslušného hnuteľného a/alebo nehnuteľného majetku, predložením aktuálneho listu vlastníctva s vyznačeným záložným právom, resp. výpisom z notárskeho centrálneho registra záložných práv (v čase podania projektu môže byť majetok zaťažený akýmkoľvek záložným právom, pričom v čase podania prvej ŽoP, ktorá súvisí s nadobudnutím a/alebo zhodnotením majetku musí byť preukázané zriadenie záložného práva v prospech PPA ako prvého záložného veriteľa.);
2. konečný prijímateľ **zabezpečí zriadenie záložného práva na iný vhodný hnuteľný a/alebo nehnuteľný majetok v prospech PPA ako prvého záložného veriteľa**. Všeobecná hodnota založeného majetku musí byť stanovená znaleckým posudkom, vypracovaným podľa vyhlášky Ministerstva spravodlivosti Slovenskej republiky č. 492/2004 Z. z. o stanovení všeobecnej hodnoty majetku **a musí predstavovať najmenej 100 % hodnoty nenávratného finančného príspevku uvedeného v zmluve o poskytnutí NFP**. Na základe predchádzajúceho písomného súhlasu PPA môže byť tento majetok predmetom záložného práva v prospech tretích osôb. **Zriadenie záložného práva sa bude preukazovať pri podaní prvej ŽoP** predložením aktuálneho listu vlastníctva s vyznačeným záložným právom, resp. výpisom z notárskeho centrálneho registra záložných práv;
3. v prípadoch, uvedených v písm. a) a b) tohto bodu, môže byť banka alebo iné finančné inštitúcie, financujúce a/alebo spolufinancujúce realizáciu predmetu projektu prvým záložným veriteľom za predpokladu, že má platne uzatvorenú zmluvu o vzájomnej spolupráci s PPA, resp. s Ministerstvom pôdohospodárstva a rozvoja vidieka SR (zoznam bánk a inštitúcií je zverejnený na webovom sídle PPA www.apa.sk). PPA v tomto prípade bude druhým záložným veriteľom;
4. výnimočne sa môže použiť iné riešenie v špecifických prípadoch, ktoré bude vhodným zabezpečením pohľadávky PPA.
5. **Ustanovenia o poistení a záložnom práve uvedené v bode A a B sa vzťahujú na dlhodobý hmotný majetok.**
6. Zmluvy o zriadení záložného práva v zmysle bodu B vypracováva ústredie PPA (ak nie je uvedené inak) na základe písomnej žiadosti konečného prijímateľa. Konečný prijímateľ podáva **žiadosť o vypracovanie zmluvy o zriadení záložného práva** na ústredie PPA na predpísanom tlačive, zverejnenom na webovom sídle www.apa.sk. **Výdavky spojené so zriadením záložného práva znáša konečný prijímateľ.**
7. Ak bude predmetom projektov podávaných žiadateľom v súlade s touto príručkou majetok nadobudnutý a/alebo zhodnotený na základe zmluvy o poskytnutí nenávratného finančného príspevku v programovacom období 2004 – 2006, môže byť predmetom záložného práva za podmienok uvedených v tejto časti príručky.

# 6. PLATBY KONEČNÉMU PRIJÍMATEĽOVI

Prostriedky EPFRV a štátneho rozpočtu na spolufinancovanie sa vyplácajú v pomere stanovenom na projekt na základe oprávnených výdavkov zo strany konečného prijímateľa.

Každá platba konečnému prijímateľovi z prostriedkov EPFRV a štátneho rozpočtu na spolufinancovanie je realizovaná len do výšky súčtu pomeru finančných prostriedkov EPFRV a štátneho rozpočtu schváleného na projekt.

V zmysle Systému finančného riadenia Európskeho poľnohospodárskeho fondu pre rozvoj vidieka (ďalej len „Systém finančného riadenia EPFRV“) sú finančné prostriedky konečným prijímateľom v rámci opatrenia 2.1 „Obnova potenciálu lesného hospodárstva a zavedenie preventívnych opatrení“ poskytované systémom refundácie.

**Pri systéme refundácie** sa prostriedky EPFRV a štátneho rozpočtu na spolufinancovanie **preplácajú** v pomere stanovenom na projekt **na základe skutočne vynaložených výdavkov**

zo strany konečného prijímateľa, tzn. že konečný prijímateľ je povinný realizovať výdavky najskôr z vlastných zdrojov a tie sú mu pri jednotlivých platbách následne preplatené v pomernej výške zo zdrojov EPFRV a spolufinancovania zo štátneho rozpočtu.

Prostriedky EÚ a štátneho rozpočtu na spolufinancovanie sa prijímateľovi poskytujú na základe ***ŽoP***.

Konečný prijímateľ predkladá kompletnú ŽoP na predpísanom tlačive zverejnenom na webovom sídle PPA (www.apa.sk) **v tlačenej verzii doporučene poštou na adresu: Pôdohospodárska platobná agentúra, Dobrovičova ul. č. 12, 815 26 Bratislava alebo osobne v podateľni Ústredia PPA v Bratislave.**

Neoddeliteľnou súčasťou ŽoP sú prílohy uvedené v **zozname príloh k ŽoP**, ktorý je pre každé opatrenie zverejnený na webovom súdle Pôdohospodárskej platobnej agentúry (www.apa.sk). Prílohy vrátane účtovných dokladov predkladá konečný prijímateľ v čitateľnej kópii. Úradne neosvedčené kópie všetkých príloh ŽoP musia súhlasiť s originálmi, ktoré sú v držbe konečného prijímateľa a v prípade účtovných dokladov sú riadne zaznamenané účtovným zápisom v účtovníctve konečného prijímateľa v zmysle § 10 ods. 1 zákona č. 431/2002 Z. z., čo konečný prijímateľ potvrdí v čestnom vyhlásení, ktoré je súčasťou ŽoP. Originály a fotokópie účtovných dokladov sú označené „financované z prostriedkov EPFRV“.

Výšku finančných prostriedkov z verejných zdrojov, o ktoré konečný prijímateľ žiada v ŽoP, konečný prijímateľ zaokrúhli nadol na najbližší eurocent. Ak PPA zistí, že predložené dokumenty k ŽoP nie sú kompletné, vyzve konečného prijímateľa, aby v stanovenej lehote odstránil identifikované nedostatky. V prípade, že v zmluve o poskytnutí nenávratného finančného príspevku je konečnému prijímateľovi uložená povinnosť predložiť špecifické dokumenty, predkladá ich konečný prijímateľ k ŽoP. Na jeden projekt je **možné** predkladať ŽoP maximálne **jedenkrát za kalendárny rok, a to najneskôr do 30.6.2015.**

Konečný prijímateľ je povinný realizovať finančné operácie týkajúce sa realizácie projektu (resp. aktivity) výlučne bezhotovostnou formou.

Samotnú administratívnu kontrolu, resp. kontrolu na mieste a vyplatenie verejných prostriedkov zabezpečuje PPA. Pôdohospodárska platobná agentúra a orgány vykonávajúce kontrolu, finančnú kontrolu a audit majú právo kedykoľvek vykonať kontrolu projektu (aktivity) na mieste. **Konečný prijímateľ je povinný umožniť** **výkon kontroly na mieste. PPA, resp. iné orgány kontroly sú povinné oboznámiť** **žiadateľa s výsledkami kontroly na mieste. V prípade uskutočnenia kontroly na mieste** **sa doba preplatenia oprávnených výdavkov konečnému prijímateľovi predĺži o 15** **pracovných dní.**

**Výdavky budú konečnému prijímateľovi vyplatené v schválenej výške v súlade so Systémom finančného riadenia EPFRV.**

PPA má právo požiadať orgán finančného riadenia o výnimku zo Systému finančného riadenia EPFRV týkajúcu sa lehôt stanovených na vybavenie ŽoP v osobitne odôvodnených prípadoch (napríklad pri zaregistrovaní počtu ŽoP, ktoré nie je PPA schopná spracovať v stanovených termínoch).

## 6. 1 Systém účtov pri finančnom riadení EPFRV

Pri finančnom riadení Európskeho poľnohospodárskeho fondu pre rozvoj vidieka sa používa nasledovný systém účtov:

**1. Mimorozpočtový účet orgánu finančného riadenia**

* **osobitný mimorozpočtový účet pre prostriedky EPFRV** je vedený v Štátnej pokladnici a operácie na ňom sa vykonávajú na základe § 10 zákona č. 291/2002 Z. z. v znení neskorších predpisov;
* oprávnenie disponovať s finančnými prostriedkami uvedeného účtu majú poverení zástupcovia orgánu finančného riadenia;
* tento účet slúži najmä na prijatie finančných prostriedkov z EPFRV (zálohová platba, priebežné platby a platba zostatku z EK) a na ich prevod na príslušný príjmový účet PPA;
* účet je úročený a je vedený v eurách;
* úrok vzniknutý na účte sa použije na financovanie opatrení PRV SR 2007 – 2013;
* náklady na vyrovnávanie kurzových rozdielov sú hradené z rezervy zo štátneho rozpočtu v kapitole VPS určenej na špecifické výdavky;
* bankové poplatky a dane z úrokov sú hradené z rozpočtu kapitoly MPRV SR;
* zostatok prostriedkov prechádza po skončení kalendárneho roka do ďalšieho kalendárneho roka.

**2. Účty Pôdohospodárskej platobnej agentúry (PPA)**

* **rozpočtový výdavkový účet pre prostriedky EPFRV a zodpovedajúce spolufinancovanie zo štátneho rozpočtu** vedený v Štátnej pokladnici, na ktorom sa operácie vykonávajú v súlade so zákonom č. 291/2002 Z. z. v znení neskorších predpisov;
* účet slúži na úhradu prostriedkov EPFRV a spolufinancovania zo štátneho rozpočtu konečným prijímateľom;
* oprávnenie disponovať s finančnými prostriedkami EPFRV a spolufinancovania zo štátneho rozpočtu tohto účtu majú poverení zamestnanci PPA;
* **rozpočtový príjmový účet** vedený v Štátnej pokladnici, na ktorom sa operácie vykonávajú v súlade so zákonom č. 291/2002 Z. z. a ktorý sa využíva na príjem:
	+ prostriedkov EPFRV z osobitného mimorozpočtového účtu orgánu finančného riadenia;
	+ vrátených nepoužitých poskytnutých prostriedkov štátneho rozpočtu na spolufinancovanie za minulé roky v súlade so zákonom č. 523/2004 Z. z.;
* **osobitný mimorozpočtový účet**, **ktorý slúži na príjem vrátených prostriedkov EPFRV** v dôsledku vymožených nedbanlivostí alebo nezrovnalostí;
* účty akreditovanej Pôdohospodárskej platobnej agentúry nie sú úročené a sú vedené v EUR.

3. **Účet konečného prijímateľa – súkromný sektor**

* konečný prijímateľ je povinný prijímať prostriedky EPFRV a spolufinancovania zo štátneho rozpočtu určené na financovanie projektu na **jeden účet**;
* konečný prijímateľ môže realizovať úhrady oprávnených výdavkov aj z **iných účtov** otvorených konečným prijímateľom pri dodržaní podmienky existencie jedného účtu na príjem prostriedkov EPFRV a spolufinancovania zo štátneho rozpočtu;
* konečný prijímateľ si **môže** otvoriť v komerčnej banke **osobitný účet pre projekt**;
* úroky vzniknuté na účte/účtoch sú príjmom konečného prijímateľa;
* účet je vedený v EUR. V prípade úhrad v inej mene ako EUR môže byť tento účet/účty vedený/é v cudzej mene.

## 6. 2 Vysporiadanie finančných vzťahov

Vysporiadanie finančných vzťahov sa vykonáva vzájomným započítaním pohľadávok z podpory alebo jej časti alebo vrátením podpory alebo jej časti, ak sa nevykoná vzájomné započítanie pohľadávok z podpory alebo jej časti.

Vrátenie finančných prostriedkov EPFRV a spolufinancovania štátneho rozpočtu, ktoré PPA poskytla konečnému prijímateľovi, sa uskutočňuje v nasledovných prípadoch:

* konečný prijímateľ nevyčerpal poskytnuté prostriedky EPFRV a spolufinancovania zo štátneho rozpočtu;
* konečnému prijímateľovi boli poskytnuté finančné prostriedky EPFRV a spolufinancovania zo štátneho rozpočtu z titulu mylnej platby;
* konečný prijímateľ porušil podmienky stanovené v zmluve o poskytnutí nenávratného finančného príspevku alebo záväzky vyplývajúce z rozhodnutia o poskytnutí podpory a nesplnenie týchto podmienok je spojené s povinnosťou vrátiť finančné prostriedky;
* a iných.

V jednotlivých prípadoch vrátenia prostriedkov PPA zašle konečnému prijímateľovi **žiadosť o vrátenie finančných prostriedkov** v zmysle zmluvy o poskytnutí nenávratného finančného príspevku alebo na základe rozhodnutia PPA.

Vrátenie finančných prostriedkov je konečný prijímateľ povinný oznámiť PPA. Konečný prijímateľ je povinný zaslať na PPA **oznámenie o vrátení finančných prostriedkov** do 15 pracovných dní odo dňa uskutočnenia úhrady prostriedkov v súlade s výpisom z bankového účtu. Formulár oznámenia o vrátení finančných prostriedkov spolu s pokynom je uvedený v prílohách (*Systém finančného riadenia EPFRV, Príloha 13 Tabuľka súm pre vymáhanie v prípade ukončenia výkonu*). Prílohou oznámenia o vrátení finančných prostriedkov je ***kópia výpisu z bankového účtu***.

Špecifikácia účtov, na ktoré konečný prijímateľ vráti prostriedky EPFRV a štátneho rozpočtu na spolufinancovanie podľa jednotlivých prípadov vrátenia, je uvedená v *Systéme finančného riadenia EPFRV, kapitole 10 Nezrovnalosti.* Finančné prostriedky EPFRV a spolufinancovania štátneho rozpočtu, ktoré je konečný prijímateľ povinný vrátiť, sa zaokrúhľujú nahor na najbližší eurocent.

Sumy príspevkov EPFRV, ktoré sa od konečných prijímateľov vymôžu v rámci Programu rozvoja vidieka SR 2007 – 2013 počas každého referenčného obdobia, sa odpočítajú zo sumy na úhradu z EPFRV vo vyhlásení o výdavkoch za predmetné obdobie.

## 6. 3 Účtovníctvo prijímateľa

Prijímatelia postupujú pri vedení účtovníctva v súlade s § 44 zákona č. 528/2008 Z. z. o pomoci a podpore poskytovanej z fondov ES v znení neskorších predpisov.

Prijímatelia, ktorí sú účtovnou jednotkou v zmysle zákona č. 431/2002 Z. z. o účtovníctve v znení neskorších predpisov, účtujú o skutočnostiach týkajúcich sa projektu:

1. analytickej evidencii a na analytických účtoch v členení podľa jednotlivých projektov alebo v analytickej evidencii vedenej v technickej forme v členení podľa jednotlivých projektov bez vytvorenia analytických účtov v členení podľa jednotlivých projektov ak účtuje v sústave podvojného účtovníctva,
2. účtovných knihách podľa § 15 zákona č. 431/2002 Z. z. o účtovníctve v znení neskorších predpisov so slovným a číselným označením druhu poskytnutej podpory v účtovných zápisoch, ak účtuje v sústave jednoduchého účtovníctva.

# 7. MONITOROVANIE VÝVOJA PROJEKTOV A MONITOROVACIE SPRÁVY

Monitorovací systém je navrhnutý v súlade so Spoločným rámcom pre monitorovanie a hodnotenie, ktorý vypracovala EK a bol zohľadnený v Programe rozvoja vidieka SR 2007 – 2013. Na každé opatrenie boli stanovené monitorovacie ukazovatele, ktoré sa členia z hľadiska vzťahu k cieľom na ukazovatele výstupu, výsledku a dopadu. Požiadavky EK, ako aj RO na monitorovanie boli zohľadnené vo formulároch ŽoNFP a monitorovacích správach.

Pre špecifické potreby monitorovania je žiadateľ povinný vyplniť v žiadosti o poskytnutí NFP časť **Monitorovacie ukazovatele**, ktoré sú rozdielne pre každé opatrenie. Žiadateľ je povinný vyplniť všetky požadované údaje v časti Monitorovacie ukazovatele. Vysvetlivky k vyplneniu tabuliek (ak sú potrebné) sú ich súčasťou.

Konečný prijímateľ, ktorý má uzatvorenú zmluvu o poskytnutí NFP **je povinný predložiť monitorovaciu správu projektu súčasne s poslednou žiadosťou o platbu** (ŽoP spolu s monitorovacou správou predkladá doporučene poštou alebo osobne v podateľni Ústredia PPA v Bratislave).

Pre každé opatrenie je vypracovaný samostatný formulár monitorovacej správy projektu, ktorý je zverejnený na webovom sídle [www.apa.sk](http://www.apa.sk). V monitorovacej správe je potrebné uviesť hodnoty sledovaných ukazovateľov, priebeh realizácie projektu, problémy pri realizácii projektu, odporúčania pre PPA a ďalšie náležitosti, ktoré sú obsahom správy.

**V prípade, že konečný prijímateľ nepredloží monitorovaciu správu alebo ju predloží nekompletnú, bude mu pozastavené vyplatenie ŽoP až do doby doručenia kompletnej monitorovacej správy, resp. jej častí.** Ak PPA zistí, že predložená monitorovacia správa nie je kompletná, vyzve konečného prijímateľa, aby v stanovenej lehote odstránil identifikované nedostatky.

PPA si vyhradzuje právo požiadať o dodatočné informácie o projekte a/alebo konečnom prijímateľovi a to kedykoľvek, až do doby ukončenia platnosti uzatvorenej zmluvy o poskytnutí NFP.

# 8. VÝKLAD POJMOV

* **Bodovacie kritériá –** dopĺňajú kritériá spôsobilosti umožňujúce výber projektov, ktoré budú financované v rámci opatrenia. Ich účelom je zoradenie projektov **.**
* **Činnosti –** orientačný opis druhov činností, ktoré budú financované z opatrenia.
* **Daň z pridanej hodnoty okrem prípadov uvedených v bode 3a) článku 71 nariadenia Rady (ES) č. 1698/2005, t. j. s výnimkou nenávratnej DPH, ak ju znáša zdaniteľná osoba**
* nariadenie Rady (ES) č. 1698/2005 v článku 71, odseku 3a) definuje **neoprávnené výdavky** v nasledovnom znení:

„DPH okrem nenávratnej DPH v prípade, že ju skutočne a s konečnou platnosťou znášajú iní príjemcovia ako nezdaniteľné osoby uvedené v prvom pododseku článku 4 ods. 5 šiestej smernice Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu – spoločný systém dane z pridanej hodnoty: jednotný základ jej stanovenia“.

* šiesta smernica Rady 77/388/EHS[[5]](#footnote-5) v znení neskorších zmien a doplnení definuje v prvom pododseku článku 4 ods. 5 **nezdaniteľné osoby** nasledovne:

„Štátne orgány, orgány regionálnej a miestnej správy a iné orgány riadiace sa verejným právom sa nepovažujú za osoby podliehajúce dani vzhľadom na činnosti alebo plnenia, ktorých sa zúčastňujú ako verejné orgány ani vtedy, keď v súvislosti s týmito činnosťami alebo plneniami inkasujú dávky, poplatky, príspevky alebo platby“.

* **Európsky poľnohospodársky fond pre rozvoj vidieka** (EAFRD – European Agricultural Fund for Rural Development) – jeden z hlavných nástrojov Spoločnej poľnohospodárskej politiky EÚ, ktorého cieľom je financovať výdavky na rozvoj vidieka.
* **Inovatívna investícia/inovatívny produkt** – nový zdokonalený výrobok uvedený na trh, nový alebo výrazne zdokonalený postup, založený na výsledkoch výskumu a vývoja, na novej kombinácii zavedených technológií alebo využití iných, získaných znalostí, ako aj na trhu realizovaná nová pridaná hodnota dosiahnutá uplatnením poznatkov zahŕňajúcich súbor výskumných, technických, organizačných, finančných a obchodných aktivít.

Menšie zmeny alebo zlepšenia, nárast výrobných kapacít alebo kapacít služieb pridaním výrobných alebo logistických systémov, ktoré sa veľmi podobajú tým, ktoré sa už používajú, pozastavenie používania postupu, jednoduchá výmena alebo rozšírenie zariadení, zmeny vyplývajúce iba zo zmien výrobných cien, úprava, pravidelné sezónne a iné cyklické zmeny, obchodovanie s novými alebo výrazne lepšími výrobkami sa nepovažujú za inovácie.

Žiadateľ je povinný v ŽoNFP jednoznačne objasniť inovatívny charakter investície.

* **Konečný prijímateľ –** subjekt, orgán alebo podnik, verejný alebo súkromný, prípadne verejno-súkromné partnerstvo, ktorý/é zodpovedá za vykonávanie operácií alebo prijímanie podpory v zmysle nariadenia Rady (ES) č. 1698/2005 o podpore rozvoja vidieka prostredníctvom Európskeho poľnohospodárskeho fondu pre rozvoj vidieka (v článku 2, písm. h) nariadenia Rady (ES) č. 1698/2005 vymedzený pojmom „príjemca“).

* **Konvergenčný cieľ (cieľ Konvergencia)** – cieľ ES umožňujúci podporu z Európskeho poľnohospodárskeho fondu pre rozvoj vidieka v zaostávajúcich regiónoch, v ktorých hodnota HDP na obyvateľa meraná paritou kúpnej sily a vypočítaná na základe údajov o ES v priemere za roky 2000 – 2002 je menšia ako 75 % priemeru EÚ 25. Podpora týchto regiónov je zvýhodnená vyššou mierou spolufinancovania EÚ v rámci celkových verejných výdavkov na operácie financované Európskym poľnohospodárskym fondom pre rozvoj vidieka.
* **Kritériá spôsobilosti –** zoznam kritérií určujúcich oprávnenosť navrhovaného projektu a ku ktorým sa prijímateľ zaviaže pri podpise zmluvy o poskytnutí NFP.
* **Neoprávnené projekty –** projekty, ktoré nie sú oprávnené na získanie pomoci z opatrenia.
* **Neoprávnené výdavky –** zoznam neoprávnených výdavkov, ktoré nebudú z opatrenia finančne podporené.

* **Oblasť mimo cieľa Konvergencie –** oblasti, ktoré sa nachádzajú mimo cieľa Konvergencia definovaného vyššie. V podmienkach Slovenska do oblastí mimo cieľa Konvergencia patrí Bratislavský kraj.
* **Opatrenie –** súbor operácií, ktoré prispievajú k vykonaniu niektorej z osí Programu rozvoja vidieka vymedzených v hlave IV nariadenia Rady (ES) č. 1698/2005 o podpore rozvoja vidieka prostredníctvom Európskeho poľnohospodárskeho fondu pre rozvoj vidieka.
* **Operácia (aktivita) –** projekt, zmluva alebo dojednanie, alebo iná akcia zvolená v súlade s kritériami ustanovenými pre Program rozvoja vidieka SR 2007 – 2013, ktorý/á je vykonávaný/á jedným alebo viacerými konečnými prijímateľmi a ktorý/á umožňuje dosiahnutie cieľov, na ktoré prispieva podpora rozvoja vidieka v zmysle článku 4 nariadenia Rady (ES) č. 1698/2005 o podpore rozvoja vidieka prostredníctvom Európskeho poľnohospodárskeho fondu pre rozvoj vidieka.
* **Oprávnené výdavky –** výdavky sú oprávnené na príspevok z EPFRV, ak platobná agentúra skutočne vyplatí príslušnú podporu medzi 1. januárom 2007 a 31. decembrom 2015. Výdavky sú oprávnené na príspevok z EPFRV, iba ak sa vynaložili na operácie (aktivity), o ktorých rozhodol na základe svojej zodpovednosti Riadiaci orgán Programu rozvoja vidieka SR 2007 – 2013. Pravidlá pre oprávnenosť výdavkov sa stanovujú na vnútroštátnej úrovni a podliehajú osobitným podmienkam ustanoveným nariadením Rady (ES) č. 1698/2005 pre niektoré opatrenia rozvoja vidieka.
* **Orgán vykonávajúci kontrolu, finančnú kontrolu a audit** – subjekt, ktorý je v súlade s legislatívou Európskeho spoločenstva a Slovenskej republiky oprávnený vykonávať kontroly a (alebo) audit operácií (aktivít) Programu rozvoja vidieka SR 2007 – 2013, a to najmä Pôdohospodárska platobná agentúra, Ministerstvo pôdohospodárstva a rozvoja vidieka SR, certifikačný orgán, audítori Európskej komisie, Európsky dvor audítorov, Najvyšší kontrolný úrad SR, Ministerstvo financií SR v rámci vykonávania následnej finančnej kontroly v zmysle zákona č. 502/2001 Z. z. o finančnej kontrole a vnútornom audite a o zmene a doplnení niektorých zákonov v znení zákona č. 618/2004 Z. z. a pod.
* **Orgán finančného riadenia** – orgán zodpovedný za koordináciu finančného riadenia a metodické usmerňovanie subjektov zapojených do implementácie Programu rozvoja vidieka SR 2007 – 2013. Je ním Ministerstvo pôdohospodárstva a rozvoja vidieka Slovenskej republiky, sekcia pôdohospodárskej politiky a rozpočtu.
* **Os** – koherentný súbor opatrení s konkrétnymi cieľmi, ktoré priamo vyplývajú z ich vykonávania a prispievajú k jednému alebo viacerým cieľom ustanoveným v článku 4 nariadenia Rady (ES) č. 1698/2005 o podpore rozvoja vidieka prostredníctvom Európskeho poľnohospodárskeho fondu pre rozvoj vidieka.
* **Osobné vozidlo –** motorové vozidlo určené na prepravu osôb. Osobným vozidlom sa nerozumie motorové vozidlo kategórie N1 G v zmysle zákona č.  725/2004 Z. z. o podmienkach prevádzky vozidiel v premávke na pozemných komunikáciách a o zmene a doplnení  niektorých zákonov.
* **Platobná agentúra** – útvar alebo orgán členského štátu, ktorý zodpovedá za platby konečným prijímateľom a poskytuje dostatočné záruky, že žiadosti o podporu z Európskeho poľnohospodárskeho fondu pre rozvoj vidieka boli oprávnené, platby presne a vyčerpávajúco zúčtované, kontroly ustanovené predpismi ES vykonané a požadované dokumenty predkladané, prístupné a uchované vrátane elektronických dokumentov v zmysle pravidiel ES. V podmienkach SR je platobnou agentúrou pre financovanie operácií z Európskeho poľnohospodárskeho fondu pre rozvoj vidieka Pôdohospodárska platobná agentúra.

* **Projekt realizácie** – štruktúrovaný dokument v písomnej a elektronickej podobe v rozsahu max. 10 – 15 strán, ktorého cieľom je podrobne opísať projekt, jeho ciele, výhody, komplexnosť a spôsob realizácie s cieľom dosiahnuť zlepšenie pôvodného stavu v oblasti spadajúcej pod niektorú z priorít definovaných v PRV SR 2007 – 2013 Jeho súčasťou môže byť projekt obnovy lesa a/alebo projekt ozdravných opatrení. Ako príloha môžu byť priložené štúdie, rozbory ap.
* **Prijímatelia zo súkromného sektora**

Medzi prijímateľov zo súkromného sektora patria subjekty, ktoré nespadajú pod definíciu § 3 zákona č. 523/2004 Z. z. o rozpočtových pravidlách verejnej správy:

1) fyzické osoby;

2) právnické osoby.

* **Projekt** – štruktúrovaný dokument vrátane príslušnej dokumentácie v písomnej a (alebo) elektronickej podobe, ktorého cieľom je dosiahnuť zlepšenie pôvodného stavu v oblasti spadajúcej pod niektorú z priorít definovaných v Programe rozvoja vidieka SR 2007 – 2013 a ktorého realizácia je financovaná z EPFRV.
* **Refundácia** – poskytnutie finančných prostriedkov konečnému prijímateľovi z verejnej správy alebo konečnému prijímateľovi zo súkromného sektora z výdavkov štátneho rozpočtu za zdroje EPFRV a spolufinancovania zo štátneho rozpočtu v rámci vybraných opatrení (resp. operácií) Programu rozvoja vidieka SR 2007 – 2013 ako náhrady za skutočne vynaložené výdavky zo strany konečného prijímateľa na základe predloženia účtovných dokladov a výpisov z bankových účtov konečného prijímateľa o úhrade faktúr vystavených dodávateľom/zhotoviteľom. Pri refundácii je konečný prijímateľ povinný realizovať výdavky najskôr z vlastných zdrojov a tie sú mu pri jednotlivých platbách následne preplatené v pomernej výške zo zdrojov EPFRV a spolufinancovania zo štátneho rozpočtu, maximálne však do výšky súčtu pomeru prostriedkov EPFRV a štátneho rozpočtu schváleného na projekt (resp. aktivitu).
* **Riadiaci orgán –** podľa článku 75 ods. 1 nariadenia Rady (ES) č. 1698/2005 je Riadiaci orgán zodpovedný za riadenie a vykonávanie Programu rozvoja vidieka SR 2007 – 2013 účinným, účelným a správnym spôsobom. Je ním Ministerstvo pôdohospodárstva a rozvoja vidieka Slovenskej republiky (sekcia  rozvoja vidieka pre osi 1 až 4 Programu rozvoja vidieka SR 2007 – 2013 a sekcia pôdohospodárskej politiky a rozpočtu pre operácie technickej pomoci Programu rozvoja vidieka SR 2007 – 2013), ktoré zodpovedá za efektívnosť, správnosť riadenia, poskytovania a využívania podpory v súlade s predpismi EÚ, inštitucionálnymi, právnymi a finančnými systémami a predpismi SR.
* **Rozhodnutie o schválení/neschválení žiadosti o nenávratný finančný príspevok** – rozhodnutie, ktoré vydáva PPA v konaní o žiadosti podľa § 37 zákona č. 528/2008 Z. z. v znení neskorších predpisov.

* **Splátkový predaj** – je kúpa majetku na základe kúpnej zmluvy s postupným splácaním záväzku. Vlastník odpisuje predmet kúpy bez ohľadu na výšku splácania záväzku. Finančný vzťah sa riadi ustanoveniami Obchodného zákonníka, resp. Občianskeho zákonníka.
* **Splnomocnenie o delegovaní právomocí –** písomný dokument, ktorým riadiaci orgán deleguje časť svojich právomocí týkajúcich sa implementácie PRV na PPA bez toho, aby bola dotknutá celková zodpovednosť RO za riadenie programu. Splnomocnenie zároveň stanovuje práva a povinnosti RO a PPA.
* **Systém finančného riadenia Európskeho poľnohospodárskeho fondu pre rozvoj vidieka –** komplex na seba nadväzujúcich a vzájomne prepojených podsystémov a činností, ktorých prostredníctvom sa zabezpečuje zodpovedné a prehľadné finančné plánovanie, rozpočtovanie, účtovanie, výkazníctvo, platba konečným prijímateľom, sledovanie finančných tokov, kontrola a overovanie pri realizácii podpory z Európskeho poľnohospodárskeho fondu pre rozvoj vidieka s cieľom hospodárneho, efektívneho a účinného využívania verejných prostriedkov.
* **Štátna pokladnica –** orgán štátnej správy zriadený v zmysle zákona č. 291/2002 Z. z. o Štátnej pokladnici a o zmene a doplnení niektorých zákonov zabezpečujúci sústavu činností v rámci systému Štátnej pokladnice, najmä centralizáciu riadenia verejných financií, realizáciu rozpočtu subjektov verejnej správy, vedenie a správu účtov klientov a realizáciu platobného styku klientov.
* **Technické zhodnotenie** – pre účely príručky sa pod uvedeným pojmom rozumie technické zhodnotenie definované v § 29 zákona č. 595/2003 o dani z príjmov v znení neskorších predpisov.
* **Účtovný doklad –** doklad definovaný v § 10 ods. 1 zákona č. 431/2002 Z. z. o účtovníctve v znení neskorších predpisov. Pre účely predkladania žiadostí o platbu sa vyžaduje splnenie náležitostí definovaných v § 10 ods. 1 písm. a), b), c), d) a f) predmetného zákona, pričom za dostatočné splnenie týchto náležitostí sa považuje vyhlásenie konečného prijímateľa v žiadosti o platbu v časti 9 Čestné vyhlásenie v znení „Ďalej vyhlasujem, že originály dokumentácie tejto platby, definované na priloženom zozname, sú v držbe tohto subjektu, náležite opečiatkované, podpísané, prístupné na konzultovanie pre účely kontroly“.
* **Verejné obstarávanie –** obstarávanie v zmysle zákona č. 25/2006 Z. z. o verejnom obstarávaní v znení neskorších predpisov. **V prípade zákazky s nízkou hodnotou** žiadateľ  popri paragrafe 102 zákona č. 25/2006 postupuje aj podľa usmernenia uvedeného v kapitole 4 tejto príručky.
* **Verejné výdavky** – všetky verejné prostriedky na financovanie operácií, ktoré pochádzajú z rozpočtu štátu, regionálnych a miestnych orgánov a Európskych spoločenstiev, a akékoľvek podobné výdavky. Za podobný výdavok sa považuje každý príspevok na financovanie operácií pochádzajúci z rozpočtu verejnoprávnych subjektov alebo združení jedného alebo viacerých regionálnych alebo miestnych orgánov, alebo verejnoprávnych subjektov konajúcich v súlade so smernicou Európskeho parlamentu a Rady (ES) č. 18/2004 z 31. marca 2004 o koordinácii postupov zadávania verejných zákaziek na práce, verejných zákaziek na dodávku tovaru a verejných zákaziek na služby.
* **Vlastné zdroje konečného prijímateľa –** finančné prostriedky, ktorými sa podieľa konečný prijímateľ na financovaní projektu v stanovenej výške a určenom podiele. Za tieto zdroje sa považujú aj tie prostriedky, ktoré konečný prijímateľ získal z iného zdroja (okrem zdroja štátneho rozpočtu) ako napríklad úver z banky alebo príspevok tretej osoby.
* **Vyššia moc** – definovaná v súlade s článkom 47 nariadenia Komisie (ES) č. 1974/2006 nasledovne:
1. úmrtie konečného prijímateľa;
2. dlhodobá odborná nespôsobilosť konečného prijímateľa;
3. vyvlastnenie veľkej časti podniku, ktoré sa nemohlo predpokladať v deň prijatia záväzku;
4. ťažká živelná pohroma, ktorá vážne postihuje pôdu podniku;
5. neočakávané zničenie budov podniku vyhradených pre hospodárske zvieratá;
6. epizootické ochorenie postihujúce všetky hospodárske zvieratá poľnohospodára alebo jeho časť;
7. zákon NR SR č. 503/2003 Z. z. o navrátení vlastníctva k pozemkom a o zmene a doplnení zákona Národnej rady Slovenskej republiky č. 180/1995 Z. z. o niektorých opatreniach na usporiadanie vlastníctva k pozemkom v znení neskorších predpisov (reštitučný zákon).

Prípady zásahu vyššej moci alebo mimoriadnych okolností oznámi konečný prijímateľ alebo ním poverená osoba príslušnému orgánu spolu s príslušnými dôkazmi, ktoré vyžaduje tento orgán, a to do 10 pracovných dní od dátumu, ku ktorému konečný prijímateľ alebo ním poverená osoba sú schopné tak urobiť.

* **Záväzky voči štátu po lehote splatnosti –** s výnimkou splátkového kalendára potvrdeného veriteľom žiadateľ musí mať vyrovnané záväzky voči nasledujúcim subjektom verejnej správy:
* správcovi dane v zmysle zákona č. 563/2009 o správe daní a poplatkov a o zmenách v sústave územných finančných orgánov v znení neskorších predpisov okrem záväzkov voči obciam v zmysle zákona č. 582/2004 o miestnych daniach a miestnom poplatku za komunálne odpady a drobné stavebné odpady;
* príslušným colným úradom;
* Sociálnej poisťovni za všetkých zamestnancov;
* zdravotným poisťovniam (splnenie záväzkov a odvodových povinností za všetkých zamestnancov);
* Slovenskému pozemkovému fondu (v prípade, ak s ním má žiadateľ uzatvorené nájomné zmluvy);
* Správe finančnej kontroly;
* PPA.

Žiadateľ je povinný pri ŽoP preukázať riadne a včasné plnenie splátok v súlade so splátkovým kalendárom potvrdeným veriteľom.

* **Zmluva o poskytnutí nenávratného finančného príspevku –** podrobná zmluva o podpore projektu financovaného z Európskeho poľnohospodárskeho fondu pre rozvoj vidieka a štátneho rozpočtu uzatvorená medzi Pôdohospodárskou platobnou agentúrou a konečným prijímateľom určujúca podmienky poskytnutia podpory, ako aj práva a povinnosti zúčastnených strán.
* **Žiadateľ, konečný prijímateľ (oprávnený žiadateľ) –** užívateľ finančnej pomoci na projekty financované v rámci opatrenia (cieľové skupiny, oblasti a sektory).
* **Žiadosť o platbu –** doklad, ktorý pozostáva z formulára žiadosti a povinných príloh, na ktorého základe sú konečnému prijímateľovi uhrádzané prostriedky  EPFRV a spolufinancovania zo štátneho rozpočtu v pomere podľa článku 70 nariadenia Rady (ES) č. 1698/2005 o podpore rozvoja vidieka prostredníctvom Európskeho poľnohospodárskeho fondu pre rozvoj vidieka, alebo na ktorého základe sú tieto prostriedky zúčtovávané.

# 9. ZOZNAM SKRATIEK

|  |  |
| --- | --- |
| **DPH** | Daň z pridanej hodnoty |
| **EK** | Európska komisia |
| **EPFRV** | Európsky poľnohospodársky fond pre rozvoj vidieka |
| **EÚ** | Európska únia |
| **EUR** | Menová jednotka Európskej únie |
| **FO**  | Fyzická osoba |
| **HDP** | Hrubý domáci produkt |
| **MPRV SR** | Ministerstvo pôdohospodárstva a rozvoja vidieka SR |
| **NFP** | Nenávratný finančný príspevok |
| **OLÚ** | Obvodný lesný úrad |
| **PO** | Právnická osoba |
| **PPA** | Pôdohospodárska platobná agentúra |
| **PRV** | Program rozvoja vidieka Slovenskej republiky 2007 – 2013 |
| **RO** | Riadiaci orgán |
| **SR** | Slovenská republika |
| **ŠR** | štátny rozpočet |
| **TU** | Technická univerzita |
| **Z. z.** | Zbierka zákonov |
| **ŽoNFP** | Žiadosť o nenávratný finančný príspevok z PRV – projekt |
| **ŽoP** | Žiadosť o platbu |

# 10. ZOZNAM PRÍLOH

Príloha č. 1 Schéma štátnej pomoci pre opatrenie 2.1 Obnova potenciálu lesného hospodárstva a zavedenie preventívnych opatrení

Príloha č. 2 Priemerná miera nezamestnanosti podľa okresov k 31.12.2012

Príloha č. 1

**Schéma štátnej pomoci na opatrenie 2.1 „Obnova potenciálu lesného hospodárstva a zavedenie preventívnych opatrení“**

**(opatrenie 5.3.2.2.4 Programu rozvoja vidieka SR 2007 – 2013)**

**Číslo schémy: SA.36626 (2013/N)**

Schéma je vypracovaná v súlade s Usmernením Spoločenstva pre štátnu pomoc v poľnohospodárstva a lesníctve 2007 – 2013 (kapitola VII. Pomoc pre lesnícky sektor) – Ú. v. ES C 319 z 27. 12. 2006.

Schéma podpory pre opatrenie 2.1 Obnova potenciálu lesného hospodárstva a zavedenie preventívnych opatrení (ďalej len „schéma“) vychádza z kontextu Programu rozvoja vidieka Slovenskej republiky 2007 – 2013 (ďalej len „PRV“), ktorý je v súlade s nariadením Rady (ES) č. 1698/2005 z 20. septembra 2005 o podpore rozvoja vidieka prostredníctvom Európskeho poľnohospodárskeho fondu pre rozvoj vidieka (Ú. v. L 227, 21. 10. 2005) a nariadením Komisie (ES) č. 1974/2006 z 15. decembra 2006, ktorým sa ustanovujú podrobné pravidlá vykonávania nariadenia Rady (ES) č. 1698/2005 o podpore rozvoja vidieka prostredníctvom Európskeho poľnohospodárskeho fondu pre rozvoj vidieka (Ú. v. L 368, 23. 12. 2006).

**A. Preambula**

Lesy plnia dôležitú úlohu pri ochrane a zachovávaní ekologickej stability. Chránia pôdu pred eróziou, sú zdrojom pitnej vody, dreva ako obnoviteľnej suroviny, potravy a sú domovom bohatej fauny a flóry.

Ako významná súčasť vidieckeho priestoru podstatnou mierou ovplyvňujú udržateľný rozvoj na vidieku. Preto podporou lesníckych opatrení sa zároveň prispieva k rozvoju ekologického, ekonomického a sociálneho potenciálu vidieckeho priestoru.

Úroveň a výsledky hospodárenia v lesoch ovplyvňujú celý rad iných odvetví a zvyšujú potenciál využitia krajiny. Hospodárenie v lesoch takisto prispieva k rozvoju pracovných príležitostí na vidieku.

Súčasný stav lesov SR ovplyvňuje dlhodobé negatívne pôsobenie biotických, abiotických a antropogénnych škodlivých činiteľov. Podiel náhodných ťažieb (tzn. ťažieb v lesoch postihnutých kalamitou) v roku 2005 dosiahol 64 % z celkovej ťažby dreva na Slovensku v danom roku. Biotickými škodcami bolo v roku 2005 napadnutých 16 400 ha lesov. Priemerná defoliácia porastov dosahuje 23,2 %. V roku 2005 vzniklo v lesných porastoch 286 požiarov. Vznik rozsiahlych kalamít v lesoch Slovenska má viacero príčin. V prvom rade sa jedná o vplyv globálnej zmeny klimatických pomerov a s tým súvisiaci častý výskyt veterných smrští, prívalových dažďov a sneženia a na druhej strane niekoľko týždňových až mesačných periód bez zrážok, celkový zrážkový deficit a výrazné zvýšenie priemerných teplôt, najmä v horských oblastiach. Drevinou najhoršie znášajúcou dôsledky uvedených príčin je na Slovensku smrek, ktorý vzhľadom na svoj plytký koreňový systém najhoršie znáša preschnutie pôd. Nedostatok fyziologicky prístupnej vody spôsobuje jeho oslabenie a následné podľahnutie hubovým ochoreniam a hmyzím škodcom. Zastúpenie smrečín t. j. porastov v ktorých zastúpenie smreka presahuje 80 % v lesoch Slovenska je v súčasnosti 27 %. Pôvodné prirodzené zastúpenie smrečín sa v historických dobách pohybovalo okolo 7 %. To znamená, že na 20 % lesov Slovenska sú smrečiny na nepôvodných stanovištiach. Uvedené skutočnosti sa prejavili i pri vzniku najrozsiahlejšej kalamity na Slovensku, ktorá v novembri roku 2004 vyvrátila približne 5,3 mil. m3 prevažne smrekových porastov na ploche približne 19 tis. ha. Bezprostrednou príčinou tejto kalamity bol prepadový severozápadný vietor s rýchlosťou až 200 km/hod. Celkové náklady nepokryté tržbami na obnovu, ochranu, ošetrovanie takýchto porastov dosiahnu v roku 2008 355 mil. Sk (11,78 mil. EUR), v roku 2009 16,59 mil. EUR (500 mil. Sk) a v roku 2010 23,56 mil. EUR (710 mil. Sk) – Správa o zdravotnom stave lesov.

Koncepcia obnovy porastov po kalamitách predpokladá realizáciu nasledovných opatrení:

1. Dôsledne realizovať preventívne, ochranné a obranné opatrenia proti podkôrnemu hmyzu
2. Obnovu porastov realizovať s maximálnym využitím pôvodných druhov drevín, zvýšeným zastúpením listnatých drevín a komplexnou realizáciou ošetrovania a ochrany mladých lesných porastov

Na odstránenie následkov pôsobenia týchto, ale aj iných menej významných škodlivých činiteľov a realizáciu preventívnych najmä protipožiarnych opatrení je potrebné prostredníctvom ozdravných činností a ostatných aktivít v rámci opatrenia odstrániť následky a predísť možnému nepriaznivému vplyvu abiotických a biotických činiteľov, postaviť a zrekonštruovať celoročne použiteľné lesné cesty kategórie 1L a 2L. Ich hustota sa v súčasnosti pohybuje na úrovni 10,6 m/ha, avšak optimálna hustota by mala byť cca 20 – 25 m/ha. Dosiahnutie tejto hustoty lesných ciest, bežnej v okolitých lesnícky vyspelých štátoch EU, si vyžaduje investície vo výške približne 1,56 mld. EUR (47 mld. Sk). Väčšina týchto ciest je navyše vo veľmi zlom technickom stave a vyžaduje si rekonštrukciu.

#### B. Právny základ

**Právnym základom pre poskytnutie pomoci sú:**

* + - 1. Usmernenie Spoločenstva pre štátnu pomoc v poľnohospodárstva a lesníctve 2007 – 2013 (kapitola VII. Pomoc pre lesnícky sektor) – Ú. v. ES C 319 z 27. decembra 2006.
1. Zákon č. 231/1999 Z. z. o štátnej pomoci v znení neskorších predpisov (ďalej len „zákon č. 231/1999 Z. z.“).
2. Nariadenie Rady (ES) č. 1698/2005 z 20. septembra 2005 o podpore rozvoja vidieka prostredníctvom Európskeho poľnohospodárskeho fondu pre rozvoj vidieka (EPFRV) (Ú. v. L 227, 21.10.2005), (ďalej len „nariadenie Rady (ES) č. 1698/2005“).
3. Nariadenie Komisie (ES) č. 1974/2006 z 15. decembra 2006, ktorým sa ustanovujú podrobné pravidlá vykonávania nariadenia Rady (ES) č. 1698/2005 o podpore rozvoja vidieka prostredníctvom Európskeho poľnohospodárskeho fondu pre rozvoj vidieka (Ú. v. L 368, 23.12.2006), (ďalej len „nariadenie Komisie (ES) č. 1974/2006“).
4. Nariadenie Komisie (ES) č. 1175/2008 z 27. novembra 2008, ktorým sa mení, dopĺňa a opravuje nariadenie Komisie (ES) č. 1974/2006, ktorým sa ustanovujú podrobné pravidlá vykonávania nariadenia Rady (ES) č. 1698/2005 o podpore rozvoja vidieka prostredníctvom Európskeho poľnohospodárskeho fondu pre rozvoj vidieka (EPFRV), (ďalej len „nariadenie Komisie (ES) č. 1175/2008“).
5. Zákon č. 528/2008 Z. z. o pomoci a podpore poskytovanej z fondov Európskeho spoločenstva (ďalej len „zákon č. 528/2008 Z. z.“).

#### C. Účel pomoci

Účelom poskytnutia pomoci pre opatrenie 2.1 Obnova potenciálu lesného hospodárstva a zavedenie preventívnych opatrení je obnova produkčného potenciálu v lesoch poškodených prírodnými pohromami a požiarmi a  zavádzanie preventívnych opatrení.

Tento cieľ sa bude napĺňať predovšetkým prostredníctvom:

* posilňovania biodiverzity a ekologickej stability lesov a zlepšovania jeho verejno-prospešných funkcií;
* znižovania rizika pôdnej erózie;
* zvyšovania absorpčného potenciálu pôdy v lesoch a posilnenia vodohospodárskej funkcie lesov;
* zvyšovania ochrany pred požiarmi.

#### D. Poskytovateľ pomoci

Ministerstvo pôdohospodárstva SR (ďalej len „ministerstvo“)

Dobrovičova 12

Bratislava 812 66

Slovenská republika

Tel.: + 421 2 592 66 111

Webová stránka: www.land.gov.sk

Pôsobnosť ministerstva je ustanovená zákonom č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov*.*

Vykonávateľ schémy:

Pôdohospodárska platobná agentúra (ďalej len „PPA“)

Dobrovičova 12

Bratislava 815 26

Slovenská republika

Tel : + 421 2 592 66 111

Webová stránka: www.apa.sk, Štátna pomoc

PPA je rozpočtovou organizáciou ministerstva, ktorá vznikla 1. decembra 2003 na základe zákona č. 473/2003 Z. z. o Pôdohospodárskej platobnej agentúre, o podpore podnikania v pôdohospodárstve a o zmene a doplnení niektorých zákonov. Zabezpečuje administráciu podporných mechanizmov v sektore pôdohospodárstva.

**E. Konečný prijímateľ (oprávnený žiadateľ)**

Fyzické a právnické osoby obhospodarujúce lesy vo vlastníctve:

* súkromných vlastníkov a ich združení;
* obcí a ich združení;
* cirkvi, ktorej majetok možno podľa právneho poriadku SR považovať za súkromný, pokiaľ ide o jeho správu a nakladanie s ním. Vlastník má práva a povinnosti zakotvené v obchodnom zákonníku;
* štátu.

**G. Neoprávnené projekty**

1. projekty oprávnené na podporu aj z iných nástrojov spoločnej poľnohospodárskej politiky, resp. z národných zdrojov.

**H. Oprávnené výdavky**

**Oprávnené výdavky** (s výnimkou obmedzení citovaných v rámci neoprávnených výdavkov)

1. výdavky na vlastný sadbový materiál lesných drevín maximálne do výšky ceny obvyklej v mieste realizácie projektu;
2. investície do dlhodobého hmotného a nehmotného majetku (v zmysle zákona č. 431/2002 Z. z. v znení neskorších predpisov) – výdavky na výstavbu, dokončenie, rekonštrukciu a prestavbu lesných ciest, výstavbu a rekonštrukciu protipožiarnych nádrží;
3. prevádzkové výdavky;
4. vlastná práca (mzdy vrátane odvodov).

Za oprávnené výdavky sa považujú všetky činnosti, ktoré sú v súlade s cieľmi opatrenia a tiež sú v súlade s nariadením Rady (ES) č. 1698/2005 a nariadením Komisie (ES) č. 1974/2006, napr.:

* realizácia projektov ozdravných opatrení v lesoch poškodených biotickými a abiotickými a antropogénnymi škodlivými prírodnými činiteľmi;
* obnova lesných porastov, ochrana, ošetrovanie a výchova lesov v lesoch poškodených biotickými a abiotickými a antropogénnymi škodlivými činiteľmi;
* výstavba, dostavba, prestavba a rekonštrukcia lesných ciest v rámci protipožiarnych a ozdravných opatrení; výstavba,  rekonštrukcia, opravy a údržba protipožiarnych nádrží;
* budovanie protipožiarnych pásov a priesekov; ich čistenie a údržba;
* budovanie a prevádzka protipožiarnych monitorovacích a výstražných systémov.

**I. Neoprávnené výdavky pomoci**

1. výdavky vynaložené pred podaním ŽoNFP (Usmernenie Spoločenstva pre štátnu pomoc v poľnohospodárstva a lesníctve 2007 – 2013 (kapitola III. Všeobecné zásady, bod 16). Oprávnené výdavky sa uznajú iba tie, ktoré žiadateľovi vznikli odo dňa podania ŽoNFP;
2. výdavky na nákup nehnuteľností s výnimkou nákupu pozemkov (pod stavbami) určených na výstavbu, resp. technické zhodnotenie stavieb, ktoré je predmetom projektu, pričom žiadateľ si môže uplatniť výdavky na nákup pozemkov v hodnote zistenej znaleckým posudkom, max. však do výšky 10 % oprávnených výdavkov na výstavbu, resp. technické zhodnotenie príslušných stavieb;
3. nákup automobilov, strojov, zariadení a technológii, s výnimkou zariadení a technológií protipožiarnych a monitorovacích systémov;
4. refundovateľné, refundované alebo inak preplatené dane, clá a dovozné prirážky, kurzové straty;
5. daň z pridanej hodnoty okrem prípadov uvedených v bode 3a) článku 71 nariadenia Rady (ES) č. 1698/2005, t. j. s výnimkou nenávratnej DPH, ak ju znáša zdaniteľná osoba;
6. prevádzkové výdavky (okrem priamych výdavkov na realizáciu projektu) a výdavky na údržbu s výnimkou údržby protipožiarnych nádrží, pásov a priesekov;
7. vlastná práca vyjadrená peňažnou hodnotou nad 30 % z ceny materiálu zakúpeného a použitého na oprávnenú investíciu realizovanú vlastnou prácou;
8. bankové poplatky, úroky z dlhu, výdavky na záruku a podobné poplatky;
9. nájomné poplatky;
10. výdavky vynaložené v hotovosti s výnimkou vlastnej práce;
11. poradenské a konzultačné služby;
12. projektová dokumentácia;
13. výdavky na zakladanie a výsadbu plantáží vianočných stromčekov.

#### J. Druh podpory

#### Pomoc podľa tejto schémy sa poskytuje formou nenávratného finančného príspevku z PRV, ktorý bude poskytnutý formou refundácie na základe predloženia účtovných dokladov preukazujúcich skutočnú výšku oprávnených výdavkov.

#### K. Výška a intenzita pomoci

Intenzita pomoci je výška pomoci vyjadrená ako percento oprávnených výdavkov projektu.

Výšku pomoci z EPFRV a národných zdrojov upravuje článok 70 nariadenia Rady (ES) č. 1698/2005. Platba je pri dodržaní stanovených podmienok poskytovaná v plnej výške z verejných zdrojov.

Maximálna výška pomoci z celkových oprávnených výdavkov:

* **100 %** (80 % EÚ a 20 % SR) pre oblasti cieľa Konvergencia;
* **100 %** (55 % EÚ a 45 % SR) pre Ostatné oblasti.

Ak žiadateľ realizuje projekt na zmiešanom území (v oblasti cieľa Konvergencie aj v Ostatných oblastiach) podáva dva projekty – zvlášť na cieľ Konvergencie a zvlášť na Ostatné oblasti.

###### L. Podmienky poskytnutia nenávratného finančného príspevku žiadateľovi

Pomoc sa môže poskytnúť žiadateľovi, ktorý uzavrel Zmluvu o poskytnutí nenávratného finančného príspevku z PRV (ďalej len „zmluva“) s PPA o poskytnutí nenávratného finančného príspevku z PRV.

Oprávnenosť projektov na financovanie z PRV je podmienená splnením všetkých nasledovných kritérií spôsobilosti stanovených pre toto opatrenie:

1. Investície sa musia realizovať na území Slovenska.
2. Žiadateľ nemá záväzky voči štátu po lehote splatnosti (splátkový kalendár potvrdený veriteľom sa akceptuje). Preukazuje sa pri žiadosti o poskytnutie nenávratného finančného príspevku (ďalej len „ŽoNFP“) a následne pri žiadosti o platbu (ďalej len „ŽoP“) formou čestného vyhlásenia.
3. Žiadateľ musí deklarovať, že obhospodaruje les, resp. v prípade stavebných investícií preukázať vlastníctvo, resp. iný právny vzťah k predmetu projektu oprávňujúci užívať predmet projektu, pretrvávajúci najmenej šesť rokov po predložení ŽoNFP s výnimkou špecifických prípadov (nepreukazuje sa, ak bolo vydané právoplatné stavebné povolenie). Preukazuje sa pri ŽoNFP. V prípade nákupu pozemkov pod stavbami, ktorých technické zhodnotenie je predmetom projektu a nákupu pozemkov (časti určenej na výstavbu, ktorá je predmetom projektu), žiadateľ preukáže vlastnícky vzťah pri prvej ŽoP, ktorá súvisí s nadobudnutím príslušného pozemku. V prípade výstavby objektov sa uvedené kritérium preukazuje pri podaní prvej ŽoP po skolaudovaní stavby.
4. Žiadateľ musí deklarovať, že pre každý vybraný projekt sa použije iba jeden zdroj financovania z EÚ alebo z národných zdrojov. Preukazuje sa formou čestného vyhlásenia.
5. Investícia sa musí využívať najmenej päť rokov po podpise zmluvy, pričom nesmie prejsť podstatnou zmenou, ktorá:

a) ovplyvní jej povahu alebo podmienky využívania alebo neoprávnene zvýhodní akýkoľvek podnik alebo verejný subjekt;

b) vyplýva buď zo zmeny povahy vlastníctva položky infraštruktúry alebo ukončenia alebo premiestnenia výrobnej činnosti.

1. Žiadateľ musí predložiť poslednú ŽoP najneskôr do troch rokov od podpísania zmluvy.
2. Všetky projekty podporovateľných lesníckych činností vyhotovuje odborne spôsobilá fyzická osoba (spôsobilá na výkon činností odborného lesného hospodára) alebo odborne spôsobilá právnická osoba (s predmetom činnosti v oblasti lesníctva). Preukazuje sa pri ŽoNFP.
3. Projekty ozdravných opatrení v lesoch poškodených imisiami odsúhlasuje Národné lesnícke centrum (ďalej len „NLC“) – Lesnícka ochranárska služba.
4. Projekty ostatných ozdravných opatrení a ostatných lesníckych činností odsúhlasuje územne príslušný obvodný lesný úrad.
5. V prípade, ak sa projekt dotýka záujmov ochrany prírody v zmysle zákona č. 543/2002 Z. z. o ochrane prírody a krajiny v znení neskorších predpisov, súčasťou žiadosti je aj súhlasné stanovisko príslušného orgánu štátnej správy ochrany prírody. Preukazuje sa pri ŽoNFP.
6. Podpora sa poskytne len tým pozemkovým spoločenstvám podľa zákona č. 181/1995 Z. z., ktoré majú právnu subjektivitu (§ 11) a  združeniam (obchodným spoločnostiam) vlastníkov neštátnych lesov vytvoreným podľa Obchodného zákonníka alebo združeniam vlastníkov lesov podľa Občianskeho zákonníka (§ 20 f a nasl.). Preukazuje sa pri ŽoNFP.
7. V prípade ak prenajímateľom lesného majetku, resp. subjektom, ktorý zveril do správy lesný majetok je Slovenská republika, Slovenský pozemkový fond, obec, cirkev a tieto lesné pozemky sú žiadateľovi prenajaté, resp. zverené do správy na dobu neurčitú, takéto zmluvy, resp. zverenie do správy bude PPA akceptovať.

V schéme podpory pre opatrenie 2.1 Obnova potenciálu lesného hospodárstva a zavedenie preventívnych opatrení sa budú **Bodovacie kritériá prerokované v Monitorovacom výbore Programu rozvoja vidieka SR 2007 − 2013** (ďalej len „MV PRV SR 2007 − 2013“) **uplatňovať v zmysle článku 78 nariadenia Rady (ES) č. 1698/2005.**

**M. Kritérium nevyhnutnosti**

Žiadateľovi môže byť poskytnutá pomoc podľa tejto schémy len vtedy, keď podá ŽoNFP pre opatrenie 2.1 Obnova potenciálu lesného hospodárstva a zavedenie preventívnych opatrení z Programu rozvoja vidieka SR 2007 – 2013.

###### N. Kumulácia pomoci

1. Maximálna výška pomoci a intenzita pomoci určené v článku K. tejto schémy sa uplatnia bez ohľadu na to, či sa podpora, ktorou je poskytnutá pomoc, financuje iba zo štátnych zdrojov, alebo ju čiastočne financuje Európske spoločenstvo (ďalej len „ES“).
2. Pomoc sa nesmie kumulovať s inou pomocou oslobodenou na základe nariadenia Komisie (ES) č. 800/2008 alebo s pomocou *de* minimis, ktorá spĺňa podmienky ustanovené v nariadení Komisie (ES) č. 1998/2006 (Úradný vestník EÚ L 379, 28. 12. 2006, str. 5) alebo s inými spôsobmi financovania zo strany Spoločenstva v súvislosti s tými istými – čiastočne alebo úplne sa prekrývajúcimi – oprávnenými výdavkami, ak by sa v dôsledku takejto kumulácie prekročila maximálna intenzita pomoci alebo výška pomoci uplatniteľná na túto pomoc podľa bodu K. tejto schémy.
3. Kumulácia štátnej pomoci je vždy viazaná na konkrétny oprávnený projekt.

###### O. Mechanizmus poskytovania pomoci

1. Platobná agentúra zverejní Výzvu na predkladanie ŽoNFP z PRV (ďalej len „Výzva“) na dané opatrenie na internetových stránkach http://[www.land.gov.sk](http://www.land.gov.sk/) alebo http://www.apa.sk. Výzva bude časovo ohraničená.
2. V prípade časovo ohraničenej Výzvy sa v rámci vyššie uvedeného opatrenia začína výberové kolo pre príjem ŽoNFP termínom uvedeným vo Výzve a končí posledným dňom prijímania ŽoNFP uvedeným v rámci danej Výzvy pre príslušné opatrenie. Na vypracovanie ŽoNFP a na ich administráciu platia ustanovenia uvedené v  Príručke pre žiadateľa o poskytnutie nenávratného finančného príspevku z Programu rozvoja vidieka SR 2007 – 2013 (ďalej len „Príručka“) platnej ku dňu zverejnenia časovo ohraničenej Výzvy.

Obsah Výzvy a jej náležitosti sú v súlade s § 36 zákona č. 528/2008 Z. z..

V prípade, že suma ŽoNFP presahuje finančnú alokáciu určenú MP SR pre Výzvu, PPA kontrahuje podľa dosiahnutého bodového hodnotenia. Bodovacie kritériá prerokované v MV PRV SR 2007 − 2013 sa budú uplatňovať v zmysle nariadenia Rady (ES) č. 1698/2005, článku 78.

Prípadné zmeny informácií zverejnených v časovo ohraničenej Výzve alebo v Príručke (Verzia č. 2) počas výberového kola sa môžu týkať len vysvetlenia informácií, zmien legislatívy EÚ a SR, resp. môžu byť vykonané z vážnych nepredvídateľných dôvodov. Zmeny budú zverejňované na internetových stránkach http://[www.land.gov.sk](http://www.land.gov.sk/) alebo <http://www.apa.sk>.

1. K žiadosti žiadateľ prikladá:
	* **Kompletne a čitateľne vyplnený formulár ŽoNFP** v tlačenej forme, podpísaný žiadateľom, resp. jeho štatutárnym zástupcom a potvrdený pečiatkou (v prípade, ak je žiadateľ povinný používať pečiatku).
	* **Povinné prílohy k ŽoNFP** pre príslušné opatrenie. Všetky rozhodnutia predkladané žiadateľom v rámci príloh k ŽoNFP, vydávané v správnom konaní musia byť opatrené **pečiatkou právoplatnosti.**
	* **Čestné vyhlásenie** žiadateľa, resp. jeho štatutárneho zástupcu s úradne overeným podpisom. Čestné vyhlásenie sa predkladá v jednom vyhotovení.
	* **Tabuľková časť ŽoNFP** pre príslušné opatrenie v tlačenej a zároveň v elektronickej forme.

**Povinné prílohy:**

1. **v prípade stavebných investícií**
	1. **právoplatné stavebné povolenie** v zmysle § 66 zákona č. 50/1976 Zb. v znení neskorších predpisov v prípade investícií, pri ktorých sa vyžaduje stavebné povolenie (originál alebo úradne osvedčená fotokópia) alebo **kópiu žiadosti o vydanie stavebného povolenia**, pričom právoplatné rozhodnutie o stavebnom povolení predloží na vyzvanie PPA pri podpise zmluvy,
	2. **ohlásenie stavebnému úradu** v zmysle § 57, zákona č. 50/1976 Zb. v znení neskorších predpisov pri stavebných investíciách, prípadne určených technológiách (ak nie je potrebné stavebné povolenie), **vrátane písomného oznámenia stavebného úradu, že nemá námietky voči** predloženému stavebnému ohláseniu, spolu s jednoduchým situačným výkresom overeným stavebným úradom a  rozpočtom.
2. **projektovú dokumentáciu** v prípade, ak si to charakter realizovaného projektu vyžaduje (napr. stavebné investície), žiadateľ predkladá projektovú dokumentáciu vo formáte PDF na CD/DVD**.**
3. **dokumentáciu súvisiacu s verejným obstarávaním.**

###### P. Rozpočet

Objem finančných prostriedkov určených na realizáciu schémy na roky 2007 – 2013 je 155 942 606 EUR.

Rozpočet, resp. objem finančných prostriedkov pre opatrenie 2.1 Obnova potenciálu lesného hospodárstva a zavedenie preventívnych opatrení je v súlade s Programom rozvoja vidieka SR 2007 – 2013.

Priemerný indikatívny objem finančných prostriedkov v rámci schémy na jeden rok je približne 22 277 515 EUR.

**Q. Transparentnosť a monitorovanie**

1. Posudzovanie ŽoNFP sa vykonáva podľa pravidiel uvedených v pracovných postupoch stanovených vnútornými predpismi PPA v súlade s jej akreditáciou v zmysle legislatívy EÚ a podľa § 35 až 38 zákona č. 528/2008 Z. z..
2. Sťažnosti sa podávajú na ústredie PPA podľa zákona č. 152/1998 Z. z. o sťažnostiach v znení neskorších predpisov.

###### R. Kontrola a vnútorný audit

1. Posudzovanie ŽoNFP, uzatváranie zmluvy, monitoring a poskytovanie platieb sa vykonáva podľa pravidiel uvedených v pracovných postupoch stanovených vnútornými predpismi PPA a v súlade

s § 35 až 38 zákona č. 528/2008 Z. z..

1. Vykonávanie kontroly pomoci vychádza z legislatívy ES – nariadenia Rady (ES) č. 659/1999 z 22. marca 1999, ustanovujúce podrobné pravidlá na uplatňovanie článku 93 Zmluvy o ES a zákona

č. 502/2001 Z. z. o finančnej kontrole a vnútornom audite a o zmene a doplnení niektorých zákonov v znení zákona č. 618/2004 Z. z., ako aj z interných predpisov ministerstva a PPA na výkon kontroly.

Subjektmi zapojenými do finančnej kontroly sú:

1. Útvary kontroly ministerstva a PPA,
2. Ministerstvo financií Slovenskej republiky,
3. Správa finančnej kontroly,
4. Najvyšší kontrolný úrad SR (NKÚ SR),
5. Európska komisia.
6. Ministerstvo a PPA v súlade s § 19 zákona č. 231/1999 Z. z. kontroluje použitie dotácie, oprávnenosť vynaložených výdavkov a dodržiavanie podmienok poskytnutia pomoci. Ministerstvo kontroluje podľa zákona č. 502/2001 Z. z. dodržiavanie podmienok, za ktorých sa pomoc poskytla, ako aj ostatné skutočnosti, ktoré by mohli mať vplyv na správnosť a účelovosť poskytnutej dotácie.
7. Konečný prijímateľ (oprávnený žiadateľ) v súlade s § 19 zákona č. 231/1999 Z. z. umožní ministerstvu a PPA vykonanie kontroly použitia dotácie a oprávnenosti vynaložených výdavkov.
8. Konečný prijímateľ vytvorí zamestnancom kontrolného orgánu vykonávajúcim kontrolu primerané podmienky na riadne a včasné vykonanie kontroly a poskytne im potrebnú súčinnosť a všetky vyžiadané informácie a listiny týkajúce sa najmä realizácie dotácie.

###### S. Platnosť a účinnosť schémy

1. Schéma nadobúda platnosť a účinnosť dňom zverejnenia na internetovej stránke ministerstva (<http://www.land.gov.sk>) a PPA (<http://www.apa.sk>).
2. Ministerstvo prostredníctvom Ministerstva financií Slovenskej republiky v súlade s článkom

9 nariadenia Komisie (ES) č. 800/2008 oznámi Európskej komisii (ďalej len „EK“), že zriadilo túto schému na poskytovanie nenávratného finančného príspevku z PRV. Súčasne so súhrnnými informáciami oznámi EK adresu webovej stránky, na ktorej uverejní úplné znenie tejto schémy.

1. Ministerstvo je povinné prípadné zmeny v  schéme zapracovať do dokumentu zverejnenom na internetovej stránke ministerstva.
2. Zmeny v európskej legislatíve podľa článku B. tejto schémy alebo v akejkoľvek s ňou súvisiacej legislatíve musia byť premietnuté do schémy v priebehu šiestich mesiacov od nadobudnutia ich účinnosti.

**T. Trvanie schémy**

Platnosť schémy končí 31. decembra 2013.

**U. Prílohy**

Dokumenty v súvislosti s predkladaním žiadostí o NFP sú uvedené na webovom sídle Pôdohospodárskej platobnej agentúry www.apa.sk najneskôr v deň vyhlásenia výzvy.

Príloha č. 2

Priemerná miera evidovanej nezamestnanosti podľa okresov k 31.12.2012

|  |  |
| --- | --- |
| **Územie** |  **priemer** |
| Bratislava I | **3,72** |
| Bratislava II | **5,27** |
| Bratislava III | **4,97** |
| Bratislava IV | **4,43** |
| Bratislava V | **4,77** |
| Malacky | **7,87** |
| Pezinok | **6,78** |
| Senec | **6,24** |
| **Bratislavský kraj** | **5,37** |
| Dunajská Streda | **11,93** |
| Galanta | **6,67** |
| Hlohovec | **9,07** |
| Piešťany | **8,15** |
| Senica | **10,67** |
| Skalica | **8,05** |
| Trnava | **7,22** |
| **Trnavský kraj** | **8,83** |
| Bánovce nad Bebravou | **10,44** |
| Ilava | **8,08** |
| Myjava | **7,76** |
| Nové Mesto nad Váhom | **8,02** |
| Partizánske | **13,22** |
| Považská Bystrica | **12,24** |
| Prievidza | **12,48** |
| Púchov | **7,17** |
| Trenčín | **8,11** |
| **Trenčiansky kraj** | **10,02** |
| Komárno | **17,96** |
| Levice | **14,76** |
| Nitra | **9,30** |
| Nové Zámky | **14,25** |
| Šaľa | **11,37** |
| Topoľčany | **11,69** |
| Zlaté Moravce | **11,67** |
| **Nitriansky kraj** | **13,09** |
| Bytča | **15,74** |
| Čadca | **12,70** |
| Dolný Kubín | **14,59** |
| Kysucké Nové Mesto | **13,67** |
| Liptovský Mikuláš | **13,00** |
| Martin | **9,50** |
| Námestovo | **15,04** |
| Ružomberok | **12,62** |
| Turčianske Teplice | **12,75** |
| Tvrdošín | **12,79** |
| Žilina | **9,21** |
| **Žilinský kraj** | **11,92** |
| Banská Bystrica | **9,20** |
| Banská Štiavnica | **18,36** |
| Brezno | **17,57** |
| Detva | **17,07** |
| Krupina | **19,77** |
| Lučenec | **23,92** |
| Poltár | **25,75** |
| Revúca | **31,10** |
| Rimavská Sobota | **34,23** |
| Veľký Krtíš | **24,47** |
| Zvolen | **10,89** |
| Žarnovica | **20,14** |
| Žiar nad Hronom | **14,47** |
| **Banskobystrický kraj** | **19,60** |
| Bardejov | **20,50** |
| Humenné | **17,40** |
| Kežmarok | **28,70** |
| Levoča | **19,26** |
| Medzilaborce | **20,22** |
| Poprad | **12,33** |
| Prešov | **17,73** |
| Sabinov | **26,85** |
| Snina | **19,66** |
| Stará Ľubovňa | **16,85** |
| Stropkov | **19,35** |
| Svidník | **21,38** |
| Vranov nad Topľou | **23,04** |
| **Prešovský kraj** | **19,51** |
| Gelnica | **22,07** |
| Košice I | **10,79** |
| Košice II | **10,88** |
| Košice III | **10,16** |
| Košice IV | **9,50** |
| Košice - okolie | **23,12** |
| Michalovce | **19,64** |
| Rožňava | **28,18** |
| Sobrance | **23,70** |
| Spišská Nová Ves | **18,31** |
| Trebišov | **26,25** |
| **Košický kraj** | **18,84** |
| **Slovensko** | **13,59** |

Zdroj: Ústredie práce, sociálnych vecí a rodiny

1. *Uverejnené v Úradnom vestníku EÚ L 277 dňa 21. 10. 2005.* [↑](#footnote-ref-1)
2. *Uverejnené v Úradnom vestníku EÚ L 368 dňa 23. 12. 2006.* [↑](#footnote-ref-2)
3. *Zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov*  [↑](#footnote-ref-3)
4. *oblasti cieľa Konvergencia alebo oblasti mimo cieľa Konvergencia (tzv. ostatné oblasti.)* [↑](#footnote-ref-4)
5. Uverejnené v Úradnom vestníku ES L145 dňa 13. 6. 1977. [↑](#footnote-ref-5)